title: Tim Allen

text: Vuonna 1978 Allen jäi kiinni huumeiden, muun muassa kokaiinin myymisestä. Vuotta myöhemmin hänet pidätettiin uudelleen suuren kokaiinierän hallussapidosta ja tuomittiin vähintään kolmen ja enintään seitsemän vuoden vankeusrangaistukseen suostuttuaan ilmiantamaan 21 liikekumppaniaan välttääkseen elinkautisen tuomion. Hän pääsi vankilasta ehdonalaiseen 28 kuukauden jälkeen. Vapauduttuaan Allen aloitti standup-koomikon uran.


title: Tim Allen

text: Vuonna 1997 Allen pidätettiin rattijuopumuksen vuoksi. Hän on myös pidätetty kokaiinin hallussapidosta 1987.


title: Tim Allen

text: Tim oli naimisissa Laura Deibelin kanssa vuodesta 1984 vuoteen 2003. Vuonna 1989 he saivat tyttären, Katherinen.


title: Tim Allen

text: Vuonna 2006 Allen meni naimisiin näyttelijätär Jane Hajdukin kanssa, seurusteltuaan ensin viisi vuotta.


title: Tatsum tisal

text: Tatsum Tisal on J. Karjalainen ja Mustat Lasit -yhtyeen äänite. Tatsum Tisal = Mustat lasit lopusta alkuun luettuna.


title: Tatsum tisal

text: Kaikki kappaleet säveltänyt ja sanoittanut J. Karjalainen ja sovittanut J. Karjalainen ja Mustat Lasit, ellei toisin mainita. Puhallinsovitukset J. Tuovinen.


title: Tatsum tisal

text: A-puoli


title: Tatsum tisal

text: B-puoli


title: Helsinki Pavi

text: Helsinki Pavi (puhekielessä "Pavi") on vuonna 1965 avattu tanssilava, joka sijaitsee nimestään huolimatta Vantaalla (vuoteen 1974 Helsingin maalaiskunta), Itä-Hakkilan kaupunginosassa. Se on yhdistyksen ylläpitämä tanssinharrastajien tanssipaikka ja yksi harvoista suurista tanssilavoista, jossa ei ole alkoholitarjoilua.


title: Helsinki Pavi

text: Lavan rakensi talkoovoimin. SKP:n Uudenmaan piirijärjestö omistaa yhä tanssilavan.


title: Helsinki Pavi

text: Keskiviikon ja perjantain tanssiohjelmisto on laadittu eri ikäisille tanssiharrastajille. Sunnuntaina on rauhallisempaa musiikkia iäkkäämmille tanssijoille. Naisille on naisten haku tunnin ajan joka tanssi-iltana.


title: Helsinki Pavi

text: Tanssilipun hintaan sisältyy mahdollisuus osallistua lavatanssikurssille.


title: Lee Stempniak

text: Lee Stempniak (s. 4. helmikuuta 1983 West Seneca, New York) on yhdysvaltalainen ammattilaisjääkiekkoilija, pelipaikaltaan oikea laitahyökkääjä. Syksystä 2016 alkaen Stempniak on pelannut Carolina Hurricanesissa.


title: Lee Stempniak

text: Ennen ammattilaisuraansa Stempniak pelasi vuodet 2001–2005 yliopistokiekkoa Dartmouth Collegen joukkueen "Big Greenin" riveissä. Hän oli joukkueensa paras pistemies kolmella kaudella peräkkäin (2002–2005) ja ECAC Hockey Leaguen pistepörssissä hän sijoittui parhaimmillaan sijalle kaksi, mikä tapahtui kaudella 2002–2003, jolla hän teki yliopistouransa parhaat pistelukemat, 49 tehopistettä, 21 maalia ja 28 syöttöpistettä, 34:ssä ottelussa. Yhteensä hän keräsi yliopistourallaan 151 tehopistettä (63 maalia ja 88 syöttöpistettä) 135:ssä ottelussa. Hän oli yliopistouransa lopettaessaan Dartmouthin historian eniten otteluita pelannut ja neljänneksi eniten pisteitä tehnyt pelaaja. Viimeisellä yliopistokaudellaan joukkueensa kapteeninakin toiminut Stempniak valittiin vuonna 2002 ECAC Hockeyn tulokkaiden tähdistöön ja vuosina 2004 ja 2005 liigan ensimmäiseen tähdistökenttään.


title: Lee Stempniak

text: Stempniak sai NHL-varauksen kesällä , jolloin St. Louis Blues varasi hänet numerolla 148 uusien pelaajien varaustilaisuuden viidennellä kierroksella. Hän teki NHL-debyyttinsä 6. lokakuuta 2005, jolloin Blues kohtasi Detroit Red Wingsin. Ensimmäinen NHL-piste, syöttöpiste, hänelle merkittiin 2. marraskuuta 2005 ottelussa, jossa Bluesilla oli vastassa Chicago Blackhawks, ja ensimmäisen NHL-maalinsa hän teki kaksi päivää myöhemmin ottelussa Edmonton Oilersia vastaan.


title: Lee Stempniak

text: Stempniak pelasi suurimman osan kaudesta 2005–2006 Bluesin NHL-miehistössä, mutta osan kaudesta myös seuran farmijoukkueessa Peoria Rivermenissä AHL-liigassa. Hänet lähetettiin kauden mittaan farmiin viiteen otteeseen, viimeisen kerran huhtikuussa 2006, jolloin hänet lähetettiin Bluesin NHL-kauden päätyttyä vahvistamaan Peorian miehistöä AHL:n pudotuspeleihin. Stempniak pelasi tulokaskautensa aikana 57 NHL:n runkosarjaottelua, joissa hänelle kertyi 27 tehopistettä, 14 maalia ja 13 syöttöpistettä. Hän sijoittui Bluesin sisäisissä maali- ja pistepörsseissä sijalle viisi. Rivermenissä hän pelasi 26 runkosarjaottelua, joissa hän teki 15 tehopistettä, kahdeksan maalia ja seitsemän syöttöpistettä. Lisäksi hän pelasi Peorian riveissä kolme AHL:n pudotuspeliottelua, joissa hän antoi kolme maaliin johtanutta syöttöä.


title: Lee Stempniak

text: Kaudella 2006–2007 Stempniak oli Bluesin kokoonpanossa seuran kaikissa otteluissa. Hän oli joukkueensa paras maalintekijä tehtyään 27 maalia ja toiseksi paras pistemies Doug Weightin jälkeen tehtyään 52 tehopistettä. Hän pelasi Bluesissa myös kauden 2007–2008, jolla hän oli joukkueen neljänneksi paras pisteidentekijä, ja osan kaudesta 2008–2009. Pelattuaan vahvan alkukauden 2008–2009 (13 tehopistettä, kolme maalia ja kymmenen syöttöpistettä, 14:ssä ottelussa) hän siirtyi 24. marraskuuta 2008 Toronto Maple Leafsiin pelaajakaupassa, jossa St. Louis Bluesiin siirtyivät puolustaja Carlo Colaiacovo ja hyökkääjä Alexander Steen.


title: Lee Stempniak

text:
Maaliskuussa 2010 Stempniak siirtyi Phoenix Coyotesiin, jossa pelasi loppukauden 2009–2010 lisäksi koko kauden 2010–2011. Kesällä 2011 hän siirtyi Calgary Flamesiin, jossa pelasi kaudet 2011–2012 ja 2012–2013 sekä suurimman osan kaudesta 2013–2014. Maaliskuussa 2014 Stempniak siirtyi loppukaudeksi Pittsburgh Penguinsiin. Kesällä 2014 hän siirtyi New York Rangersiin.
Stempniak on edustanut Yhdysvaltain jääkiekkomaajoukkuetta kolmissa jääkiekon maailmanmestaruuskilpailuissa, 2007, 2008 ja 2009. Hän oli vuoden 2007 MM-turnauksessa, jossa Yhdysvallat eteni puolivälieriin, maansa paras maalin- ja pisteidentekijä kerättyään seitsemässä ottelussa tehot kuusi maalia ja neljä syöttöpistettä. Turnauksen pistepörssissä hän sijoittui kymmenenneksi ja maalipörssissä jaetulle sijalle kolme.


title: Company of Heroes

text: Company of Heroes on Relic Entertainmentin kehittämä ja THQ:n julkaisema reaaliaikainen strategiapeli. Se julkaistiin maailmanlaajuisesti vuonna 2006 Microsoft Windowsille ja OS X:lle.


title: Company of Heroes

text: Peli sijoittuu toiseen maailmansotaan, jonka yksinpelikampanjassa pelaaja johtaa kuvitteellista liittoutuneiden Able-komppaniaa läpi Normandian maihinnousun taistelujen, muun muassa Omaha Beachin maihinnousun ja Cherbourgin valtauksen. Peliin on julkaistu myös kaksi itsenäistä lisäosaa: "Opposing Fronts (2007)" ja "Tales of Valor (2009)", jotka ovat nykyisin saatavilla myös emopelin kanssa "Anthology"-kokoelman muodossa. Pelin itärintamalle sijoittuva jatko-osa "Company of Heroes 2" julkaistiin vuonna 2013.


title: Company of Heroes

text: "Company of Heroes" sisältää kolmenlaisia resurssipisteitä: ammukset ("ammunition"), polttoaine ("fuel") ja miesvoima ("manpower"). Näitä pisteitä hallussapitämällä pelaaja saa resursseja, joilla voi rakentaa tai tilata lisää yksiköitä, rakennuksia, tykistökeskityksiä, lisäjoukkoja yms.


title: Company of Heroes

text: Pelaaja saa resursseja vain silloin, kun resurssin alue on yhteydessä pelaajan päämajaan, esimerkiksi, jos vastustaja valtaa päämajan ja ammuspisteen välissä olevan alueen, lakkaa resurssien virtaaminen päämajaan. Resurssipisteen valloitusta voi vaikeuttaa rakentamalla tarkkailuaseman ("observation post") resurssipisteen päälle, joka samalla lisää resurssipisteen tuottamia resurseja ja samalla vastustajan täytyy tuhota se, ennen kuin se voi vallata sen.


title: Company of Heroes

text: Yksiköt voivat miehittää rakennuksen ja muuntaa sen kenttäparakiksi, mahdollistaen tiettyjen yksiköiden ja osastojen kouluttamisen siellä. Jalkaväki voi myös miehittää rakennuksia ja käyttää niitä suojana tai varuskuntina puolustuksessa hyökkäyksiä vastaan. Se kuitenkin rajoittaa tulituskantamaa, koska jalkaväki on silloin pysyvä, liikkumaton kohde tehden siitä haavoittuvaisen tarkka-ampujien ampumiselle ja piirittämiselle. Lisäksi jalkaväki voi ampua rakennuksien sisältä vain ikkunoista tai rakennukseen räjähtäneistä aukoista. Jotkut aseet ovat suunnattoman tehokkaita rakennuksessa olevia yksiköitä vastaan; kasapanokset tai jalkaväen kantamat raketinheittimet voivat räjäyttää rakennuksen, panssarivaunun tulitus voi räjäyttää rakennuksen ja liekinheittimellä varustettu jalkaväki tai panssarivaunu voi kirjaimellisesti sytyttää rakennuksen tuleen ja tappaa siten sen sisällä olevat yksiköt. Rakennuksista on jalkaväelle kuitenkin hyötyä pieniä tuliaseita vastaan ja monet rakennukset ovat tarpeeksi vankkoja kestämään jonkin verran jopa tankkitulitusta ennen kuin ne romahtavat. Valloitetut rakennukset on mahdollista räjäyttää vihollistulella, tykistötulella tai räjähteillä. Siviilirakennuksia ei voi korjata tai uudelleenrakentaa. Liittoutuneet ja akselivallat voivat kuitenkin rakentaa miehitettäviä rakennuksia (liittoutuneilla .30 kaliiberinen konekivääripesäke, saksalaisilla bunkkeri)


title: Company of Heroes

text: Aiemmista peleistä poiketen Relic ei käytäkään "Company of Heroesin" moninpelissä GameSpy Arcadea tai WON:ia, vaan Relic Onlinea, joka mahdollistaa muun muassa paremman automaattisen pelinhaku- ja pelaajien rankkaussysteemin. Moninpeliä voi samanaikaisesti parhaimmillaan pelata kahdeksan pelaajaa (4vs4). Moninpeliä voi halutessaan pelata myös ranked-moodissa, jolloin peli arpoo automaattisesti suunnilleen samantasoisen vastustajan. Vastustajia voittamalla pelaaja saa tasoja ja nousee pelaajien ranking-listalla. Ranked-moodissa pelataan aina 500 pisteen Victory Point Control -säännöillä.


title: Company of Heroes

text: Kartalle on lisätty kentästä riippuen 3–5 voittopistettä, joiden enemmistön valtaamalla saa vastustajan pisteet kulumaan loppuun. Pelin häviää siis se osapuoli, jonka pisteet loppuvat ensimmäisenä. Ennen pelin alkua voidaan myös määritellä aloituspisteiden suuruudesta, joka on yleensä 200, 500 tai 1 000.


title: Company of Heroes

text: Annihilaatiossa pyritään yksinkertaisesti tuhoamaan kaikki vastapuolen rakennukset (lukuun ottamatta tarkkailuasemia).


title: Company of Heroes

text: Pelissä on pelattavissa 4 eri puolta. Alun perin liittoutuneilla oli pelattavissa vain Yhdysvaltain armeija ja Akselivalloila Wehrmacht. Opposing Fronts-lisäosa lisää peliin liittoutuneille Britannian Armeijan ja akselivalloille Panzer Eliten. Kaikki eivät voi taistella kaikkia vastaan vaan taistelut käydään aina liittoutuneiden ja akselivaltojen välillä.


title: Company of Heroes

text: Yhdysvaltain armeija käyttää jalkaväkitaistelussa pääosin kiväärimies-ryhmää, joka toimii Yhdysvaltojen perusyksikkönä alusta loppuun. Kiväärimiesryhmä ryhmä käyttää aseinaan M1 Garand -kiväärejä mutta pelaaja voi varustaa myös ryhmän kahdella BAR-pikakiväärillä ja käsikranaateilla. Insinööri-ryhmät toimivat rakentajina ja heidät voi myös päivittää liekinheitinryhmäksi tai miinanpaljastusryhmäksi. He paitsi rakentavat tukikohdan, he voivat myös asettaa maahan miinoja, levittää piikkilankaa, panssariesteitä ja hiekkasäkkejä ja myös rakentaa joukkojensidontapaikan tai .30-kaliiperisen konekivääripesäkkeen. Yhdysvalloilla on myös käytettävissään .30 kaliiperisia konekivääreitä, kranaatinheittimiä ja tarkka-ampujia. Puolitelavaunu mahdollistaa ryhmien täydentämisen kentällä, Jeepit ja panssariautot toimivat partioina ja yhdysvallat voivat saada käyttöönsä myös M4 Sherman -Panssarivaunun sekä tykillä että liekinheittimellä varustettuna. Yhdysvalloilla on myös käytettävissä M10 Wolverine -panssarintorjuntavaunu. Yhdysvaltojen joukot keräävät kokemusta taisteluissa ja kokemus tekee yksiköstä vahvemman.


title: Company of Heroes

text: Wehrmacht käyttää jalkaväkenään, Volksgrenadier-ryhmiä, jotka kantavat Kar98k-kivääreitä ja Panssarinyrkkejä ja heidät voi myös varustaa MP-40-konepistooleilla, Grenadier-ryhmiä, jotka kantavat myös Kar98k-kivääreitä mutta heidät voi varustaa Panssarikauhuilla tai konekivääreillä, ja ritariristin ritareita, jotka kantavat STG-44-rynnäkkökivääreitä. Heidän pioneerinsa voivat myös rakentaa bunkkereita, jotka voivat toimia myös joukkojensidontapaikkana tai korjauspaikkana. Heiltä löytyy myös MG-42-konekivääreitä, tarkka-ampujia, kranaatinheittimiä, 50-millisiä tykkejä ja Nebelwerfer-raketinheittimiä. Heillä on myös erittäin voimakkaat panssarivoimat, joiden joukosta löytyy mun muassa Puma-panssariauto, Stug IV-Rynnäkkötykki sekä Panzer IV ja Panther-Panssarivaunut. Wehrmachtin joukot eivät kerää kokemusta taisteluistaan mutta he voivat kutsua taisteluun muiden taisteluiden veteraaneja.


title: Company of Heroes

text: Britannian armeija käyttää tarkkaa sotilaskuria seuraavia jalkaväkiryhmiä, jotka pysyvät kunnolla kasassa vain jos ryhmällä on upseeri johtamassa heitä. Jalkaväkiryhmä käyttää aseinaan Lee-Enfield-kivääreitä mutta heidät voi varustaa myös kiväärikranaateilla, Bren-pikakiväärillä ja yksi ryhmän sotilaista voi ryhtyä tarkka-ampujaksi. Britit luottavat myös erittäin voimakkaaseen puolustukseen. Jalkaväkiryhmä voi rakentaa Vickers ja kranaatinheitin-Pesäkkeen. Lisäksi Heidän pioneerinsa voivat kaivaa juoksuhautoja ja rakentaa Bofors-ilmatorjuntatykkejä, 17-paunaisia panssarintorjuntatykkejä ja 25-paunaisia haupitseja. Heidän panssarivoimistaan löytyy muun muassa Cromwell-panssarivaunuja ja 17-paunaisella tykillä varustettuja Sherman Firefly -panssarivaunuja. Britannian joukoilla ei ole myöskään pysyvää tukikohtaa vaan he käyttävät kuorma-autoja, joita voi siirtää ympäri kenttää.


title: Company of Heroes

text: Panzer Elitellä on vain yksi jalkaväkiyksikkö, Panzer Grenadier. Panzer Grenadier toimii sekä taistelijana että rakentajana. Panzer Grenadier kantaa aseenaan Kar98k-kivääreitä mutta heille voi myös antaa käytettäväksi kiikaritähtäimellä varustetun Gewehr 43-kiväärin, STG-44-rynnäkkökiväärin tai Panssarikauhu. He rakentavat tukikohdan mutta eivät voi rakentaa puolustuksia. Panzer Elite keskittyykin enemmän nopeaan hyökkäykseen kuin puolustukseen. Heillä on monta erilaista puolitelavaunua kuten jalkaväkeä kantava puolitelavaunu ja panssarintorjuntatykillä varustettu puolitelavaunu. Heidän panssarijoukoistaan löytyy mun muassa jalkaväen tukemiseen suunniteltu Panzer IV, Marder III -tankintuhoaja ja raskas Panther-panssarivaunu.


title: Company of Heroes

text: Kaikilla neljällä puolella on käytettävissään kolme komentopuuta. Pelaaja valitsee näistä yhden ja saa sen kautta käytettäväkseen tavallista vahvempia yksiköitä ja voi myös kutsua tukea kartan ulkopuolelta. Pelaaja saa aina pikkuhiljaa lisääpisteitä seuraavaan komentopisteeseen, komentopisteillä saadaan jokin uusi kyky tai yksikkö käytettäväksi komentopuusta. Jokaisessa komentopuussa on 6 kykyä ja kyvyt ovat jaettu kahteen haaraan. Yhden kyvyn hankkiminen avaa seuraavan kyvyn puussa, jonka pelaaja voi ottaa saatuaan tarpeeksi komentopisteitä.


title: Company of Heroes

text: Jalkaväki-komppanian komentaja saa kutsuttua kentälle jalkaväkeä puolet nopeammin. Hän voi kutsua kentälle tarvittaessa lisäjoukkoja kartan ulkopuolelta ja myös tuoda kentälle Rangers-erikoisjoukkoja. Rangereistä kaksi kantaa Bazooka-sinkoa ja neljä muuta M1 Garand -kivääreitä mutta kiväärit voi myös korvata Thompson-konepistooleilla. Jalkaväki-komppanian kiväärimiehet voivat myös rakentaa esteitä ja asettaa miinoja, johon muilla komppanioilla vain insinöörit kykenevät. Jalkaväki-komppania voi myös kutsua tykistötukea kartan ulkopuolelta ja myös rakentaa kentälle 105-millisen haupitsin.


title: Company of Heroes

text: Maahanlasku-komppania saa käyttöönsä laskuvarjojoukkoja jotka voi kutsua minne tahansa kohtaan kartalla, jonne komentaja näkee. Laskuvarjomiehet käyttävät aseinaan M1 Carbine-Karbiineja ja kahdelle heistä voi myös antaa M18-kevytsingon. He kantavat myös kasapanoksia ja voivat pudottaa ryhmäänsä täydennyksiä milloin vain. Maahanlasku-komppania voi myös pudottaa kentälle 57-millisen panssarintorjunta tykin miehistöineen ja myös varusteita kuten .30 kaliiperisen konekiväärin tai kranaatinheittimen. Laskuvarjojoukot ovat laskeutuessaan haavoittuvaisia ilmatorjuntatulelle. Maahanlasku-komppanialla on myös käytössään P-47 Thunderbolt-hävittäjäpommittajia, joita komentaja voi käyttää ilmatiedusteluun, ilmaiskuun tai pommi-iskuun. Lentokone on erittäin haavoittuvainen ilmatorjunnalle mutta mikään muu ei voi pysäyttää sitä.


title: Company of Heroes

text: Panssari-komppanian komentaja saa tuotua ajoneuvot kentälle puolet nopeammin ja lisäksi kevyet ajoneuvot kykenevät valtaamaan alueita. Panssari-komppania voi suorittaa korjauksia kentällä ja nopeasti tuoda korvaukset tuhoutuneille ajoneuvoilla. Panssari-komppanialla on myös käytettävissään raskas M26 Pershing -panssarivaunu ja raketinheittimellä varustettu Sherman Calliope -Panssarivaunu.


title: Company of Heroes

text: Puolustusdoktriinia seuraava komentaja voi varustaa tukikohdan rakennukset konekivääreillä, vahvistaa oman alueen puolustajia ja tehdä bunkkereistä täydennyspisteitä. Lisäksi hän voi saada etuvaroituksen tulevista hyökkäyksistä. Hän voi myös kutsua tykistökeskityksen uhatulle alueelle ja kutsua taivaalta 280-millisiä raketteja. Lisäksi hän voi rakennuttaa kentälle voimakkaan 88-millisen tykin.


title: Company of Heroes

text: Blitzkrieg-doktriinia seuraava komentaja voi antaa jalkaväen heittää paljon kranaatteja vihollisen keskelle, vahvistaa tuli- ja liikkumisnopeutta yksiköillä ja saada hetkessä paljon resursseja kasaan, mikä tosin puolittaa hetkeksi hänen resurssien tulonsa. Hän voi myös kutsua kentälle Waffen-SS:n iskujoukkoja. Iskujoukoilla on aseenaan Kar98k-kivääri mutta sen tilalle on mahdollista saada StG 44 -rynnäkkökivääri tai Panssarikauhu. Iskujoukot kykenemät myös naamioitumaan maastoon. Komentaja voi kutsua kentälle myös haupitsilla varustetun Stug IV -rynnäkkötykin ja pelätyn Tiger-panssarivaunun.


title: Company of Heroes

text: Kauhudoktriinia seuraava komentaja voi antaa jalkaväelle kyvyn tulla vahvemmaksi kun ryhmän jäsenet kuolevat ja lisäksi myös parantaa joukkojen taistelutahtoa. Komentaja voi myös pakottaa vihollisen vetäytymään ja kutsua alueelle polttoraketteja. Viimeisenä komentaja voi pudottaa kentälle V1-ohjuksen ja kutsua kentälle koko sodan pelätyimmän ase: King Tiger -panssarivaunun.


title: Company of Heroes

text: Kuninkaallinen tykistötuki antaa komentajan tykistölle pidemmän kantaman ja komentajan tykistö kykenee vastaamaan vihollisen tuleen ilman käskyä mikäli komentaja antaa siihen luvan. Komentajan upseerit voivat myös kutsua tykistökeskityksiä ja haupitsit voivat ampua pitkälle linjalle tykistötulta. Komentaja voi myös kutsua kentälle 105-millisen M7 Priest -telatykin.


title: Company of Heroes

text: Kuninkaallinen Kommandotuki anttaa komentajalle kyvyn kutsua kentälle liitokoneita, jotka tuovat mukanaan kommandoja ja Tetrarch-panssarivaunuja. Jalkaväki voi asettaa kentälle triangulointi-laitteita, jotka mahdollistavat vihollisen liikkeiden seuraamisen kolmion muotoisen alueen sisällä. Komentaja voi myös selvittää vihollisen rakennuksien sijainnin ja millaisia yksiköitä hänellä on kentällä. Komentaja voi myös kutsua tykistöä ja myös pudottaa varoitus-soihtuja huijatakseen viholliste tulevasta tykistökeskityksestä, vaikke sellaista tulisikaan.


title: Company of Heroes

text: Kuninkaallinen Insinöörituki tekee komentajan rakennuksista kestävämpiä ja komentokuormureistakin voi tulla kestävämpiä ja nopeampia. Komentaja voi myös kutsua kentälle Churchill-panssarivaunuja, joko tavallisia, liekinheittimellä varustettuja tai Petard-kranaatinheittimellä varustettuina. Tankit voivat myös parantaa kestävyyttään piilottamalla runkonsa, mutta tällöin ne eivät voi liikkua.


title: Company of Heroes

text: Poltetun maan taktiikoita käyttävä komentaja voi ansoittaa rakennuksia ja valtauspisteitä. Tämän lisäksi hän voi kutsua alueelle tykistökeskityksen, mikäli alue on joko omien hallussa tai neutraali. Jalkaväki voi myös asentaa tiesulkuja ja estää valtauspisteiden jääminen vihollisen käsiin tuhoamalla se, jolloin se pitää korjata ennen kuin se on taas käyttökelpoinen. Komentaja voi myös kutsua kentälle 150-millisen Hummel-telatykin.


title: Company of Heroes

text: Ilmavoima taktiikoita käyttävä komentaja voi kutsua kentälle ilmavoimien jalkaväkeä, jotka voivat rakentaa ilmatorjuntatykkejä ja voimakkaita 88-millisiä tykkejä. Ilmavoimien jalkaväki on myös tehokas korjausyksikkö. Komentaja voi kutsua kentälle myös Wirbelwind-ilmatorjuntavaunun ja tuoda esiin kentälle soluttautuneet laskuvarjojoukot. Laskuvarjojoukot käyttävät aseinaan Kar98k-kivääreitä mutta ne on mahdollista korvata FG-42-automaattikivääreillä. Komentaja voi pudottaa myös kentälle perhospommeja ja kutsua ilmatukea Panzerknacker-rynnäkkökoneista.


title: Company of Heroes

text: Panssarintorjunta taktiikoita käyttävä komentaja kykenee käyttämään miinoja, jotka räjähtävät vain tankin painosta. Hänen jalkaväkensä voi huomata tankit jo erittäin kaukaa ja hän voi varustaa jalkaväkensä kahdella Panssarikauhulla yhden sijaan ja kasvattaa tykkien läpäisykykyä. Komentaja voi myös kutsua kentälle Hetzer-tankintuhoajavaumun ja erittäin voimakkaan Jagdpanther-tankintuhoajavaunun.


title: Company of Heroes

text: Yksinpelikampanjassa pelaaja johtaa kuvitteellista liittoutuneiden Able-komppaniaa läpi Normandian maihinnousun taistelujen muun muassa Omaha Beachin maihinnousun ja Cherbourgin valtauksen. Saksalla ei ole omaa yksinpelikampanjaa.


title: Company of Heroes

text: Seuraavat kolme tehtävää kertovat Fox-komppaniasta ja heidän toimistaan Carentanin valtaamisen ja puolustamisen aikana. Fox-komppanian täytyy ensin uudelleenryhmittäytyä Viervillessä sekasortoisten laskuvarjohyppäämisten jälkeen, joka tapahtui monia tunteja ennen D-Dayta. Heidän täytyy myös katkaista vihollisen toimenpiteet taka-alueilla saadakseen lisää laskuvarjohyppäysalueita ja estää saksalaisia vahvistamasta rantoja.


title: Company of Heroes

text: Fox-komppania on määrätty valtaamaan Carentanin kaupunki ja turvaamaan Utah-rannan ja Omaha-rannan yhdistymiskohta sekä puolustamaan sitä raivokkaalta saksalaiselta vastaiskulta. Lopulta Fox-komppania on helpottunut Able-komppanian saapuessa kaupunkiin ja rantojen yhteenliittymä on vihdoin turvattu.


title: Company of Heroes

text: Able- ja Dog-komppania muodostavat liittoutuneiden etenemisen kärjen turvatakseen Cherbourgin ja sen sataman. Able-komppania onnistuu työntämään saksalaiset takaisin ja puolustamaan tarviketietä, jotta ”Red Ball Express” pääsisi läpi. Tämä koituu myös tuhoksi saksalaiselle Panzer Lehr -divisioonalle ja kapteeni Shultzille.


title: Company of Heroes

text: Sivustat suojattuina, liittoutuneet jatkavat etenemistään Cherbourgiin. Able- ja Dog-komppania, 4. Cavalryn ja USS Texasin tukemina, saavat tehtävän vallata satamanlaitteiston. Vaikka Able-komppania onnistuneesti kukistaa saksalaispuolustajat ja vangitsee tuhansia vankeja, satama on pahasti vaurioitunut ja on käyttökelvoton liittoutuneille.


title: Company of Heroes

text: Taistelun jälkeen Able-komppania löytää asiakirjoja aksevaltojen bunkkerista, jossa näkyy V2-ohjusten laukaisupaikka lähellä Sottevastia. Fox-komppania on kutsuttu ohjaamaan laskuvarjo-operaatiota V2-laukaisupaikalle samalla, kun Able-komppania syöksyy paikalle panssaritukena.


title: Company of Heroes

text: Amerikkalaisjoukot alkavat lähestyä St. Lon kaupunkia ja Able-komppania saapuu pohjoisesta. Saksalaispuolustajat St. Fromondissa toivovat pysäyttävänsä Able-komppanian etenemisen räjäyttämällä ainoan johtavan sillan kaupunkiin. Able-komppania korjasi sillan toiselta puolelta jokea tulevan tulen alla, ja työntää saksalaiset pois kaupungista. Saksalaispuolustajat uudelleenryhmittäytyvät ja järjestävät monia vastahyökkäyksiä rakettipatterit tukenaan, mutta kaikki Able-komppaniaan kohdistuvat hyökkäykset työnnetään takaisin kovin menetyksin.


title: Company of Heroes

text: Charlie-komppania tulee kapteeni Shultzin Panzer Lehrin tuhoamaksi yrittäessään turvata 192. kukkula (Hill 192) St. Lon laitamilla. Able-komppania määrätään valloittamaan kukkula. Pensasaidat kukkulan ympärillä ja piilotetut Flak 88:t tuottavat pelottavan puolustuspaikan saksalaisille, mutta Able-komppania onnistuu murtautumaan läpi käyttämällä puskuosalla varustettuja Sherman-panssarivaunuja kyntääkseen pensasaitojen läpi ja kiertämään saksalaiset.


title: Company of Heroes

text: Saksalaispuolustajat St. Lo:ssa päättävät puolustautua yhdysvaltalaisjoukkoja vastaan linnoittautumalla kaupungin keskustaan, mutta Able-komppania suunnitteli piirittävänsä ja vangitsevansa saksalaispuolustajat kaupungin keskustaan. Vaikka operaatio onnistuu, jotkut saksalaisyksiköt, mukaan lukien Panzer Lehr -divisioona, onnistuvat pakenemaan tuholta. Able-komppania kutsuu paikalle 8. ilmavoimat ja pakenevat saksalaisyksiköt kärsivät suuria tappioita suorapommitusten vuoksi.


title: Company of Heroes

text: Alivoimainen ja jatkuvien ilmahyökkäysten kohteena oleva hajautunut Panzer Lehr -divisioona on saanut kannoillensa yhdysvaltalaisjoukot, ja Able-komppania onnistui pysäyttämään divisioonasta jäljelle jääneet Hébécrevonissa. Hyökkäys suoritetaan nopeasti liikkuvilla M10 panssarintorjuntavaunuilla Panzer Lehrin -divisioonan asemia vastaan. Kapteeni MacKay kaatuu, kun hän saa osuman kapteeni Shultzin Tiger-vaunun ammuksesta.


title: Company of Heroes

text:
Menetettyään komentajansa ylennetty luutnantti Conti alkaa johtaa Able-komppaniaa. Able-komppania siirretään takaisin Mortainiin vapauttamaan Dog-komppania kukkula 317:lta (Hill 317). Valitettavasti yhtenä yönä Mortainista tulee saksalaisvastahyökkäysten polttopiste. Yllätettynä ja alivoimaisena Able-komppanian on määrä pitää kukkula hallussaan, kunnes lisävoimat voivat saapua aamulla.
Dog-komppania saapuu seuraavana aamuna panssarituen kanssa, ja Able-komppania alkaa linnoittautua ja lujittaa asemiansa.


title: Company of Heroes

text: Saksalaisjoukot uusivat vastahyökkäyksen yöllä epäonnistuneen yllätyshyökkäyksen jälkeen, mutta kaikki yritykset lyödään takaisin. Able-komppania menestyneesti pakottaa saksalaiset perääntymään kärsittyään raskaita menetyksiä, mukaan lukien Flak 88 -patteriston tuhoutuminen.


title: Company of Heroes

text: Yksinpelikampanjan viimeinen osa käsittelee saksalaisjoukkojen tuhoutumista Ranskassa. Kärsittyään häviöitä peräkkäin, Saksan armeija on pakotettu perääntymään välttyäkseen motittamiselta. Liittoutuneet kilpailevat Saksan armeijan motittamisesta ennen kuin se pääsee karkaamaan. Baker-komppania on määrätty sulkemaan yksi pakoreiteistä Autryssä, mutta kapteeni Schultzin Panzer Gruppen, joka pakeni Panzer Lehr -divisioonan tuholta, hävittivät heidät. Able-komppania kiirehti tapahtumapaikalla M26 Pershing -tuen kanssa ja tuhosi kapteeni Schultzin Panzer Gruppenin vastalahjaksi. Kapteeni Schultzin Tiger on tuhottujen panssarivaunujen joukossa, ja kapteeni MacKayn kuolema oli kostettu.


title: Company of Heroes

text: Chamboista tulee Saksan seitsemännen armeijan viimeinen toivo Falaisen motin välttämisessä. Raskaan ilmatuen kanssa kanadalais-, puolalais- ja yhdysvaltalaisjoukot Able-komppanian johdolla turvaavat kaikki sillat Chamboisin ympärillä ja sulkevat Falaisen motin. Saksan 7. armeija yrittää päästä läpi, mutta heitä kohtaa raskas ilmapommitus ja heidät pakotetaan antautumaan.


title: Company of Heroes

text: Kampanja päättyy tekstillä, jossa kerrotaan Able-komppanian ottaneen 80 prosentin tappiot toisen maailmansodan loppuun mennessä.


title: Company of Heroes

text: "Company of Heroes" on saanut erittäin positiivista palautetta kriitikoilta ja on voittanut lukuisia eri palkintoja."Company of Heroes" on saanut toistaiseksi kaksi itsenäistä lisäosaa. Molemmat ovat emopelin kanssa saatavilla nyt myös "Anthology"-kokoelman muodossa.


title: Company of Heroes

text: Sisältää kaksi uutta pelattavaa osapuolta: Iso-Britannia ja saksalainen Panzer -eliittiryhmä ("German Panzer Elite").


title: Erkki Kourula

text: Erkki Antero Kourula (s. 12. kesäkuuta 1948 Lappee) on suomalainen juristi, Haagin kansainvälisen rikostuomioistuimen suomalainen jäsen. Kourula valittiin tehtävään helmikuussa 2003. Hän on toiminut aiemmin vuodesta 1985 alkaen ulkoministeriön eri tehtävissä, mm. suurlähettiläänä Euroopan Neuvostossa ja ministeriön oikeudellisen osaston päällikkönä.


title: Erkki Kourula

text: Kourula on koulutukseltaan oikeustieteen lisensiaatti, ja hän on suorittanut myös PhD-tutkinnon Oxfordin yliopistossa, alana oikeustiede. Hän on varatuomari.


title: Neckarsulm

text: Neckarsulm on noin 25 000 asukkaan kaupunki eteläisessä Saksassa Baden-Württembergin osavaltiossa. Lähin suurkaupunki on Stuttgart, ja Neckarsulm muodostaa Heilbronnin kanssa kaksoiskaupungin. Neckarsulm sijaitsee Neckar- ja Sulm-jokien yhtymäkohdassa. Neckarsulmilla on ystävyyskaupunkeja Ranskassa Carmaux, Italiassa Bordighera, Sveitsissä Grenchen, Saksassa Zschopau ja Unkarissa Budakeszi.


title: Neckarsulm

text: Kirjallisten lähteiden mukaan Frankit ovat perustaneet kaupungin vuonna 771, mutta arkeologisten tutkimusten perusteella paikalla on asuttu jo 8000 vuotta sitten.


title: Neckarsulm

text: Neckarsulmin suurimpia työnantajia ovat Audille kuuluva NSU:n autotehdas sekä Audin alumiinituotantoa. Kauppaketju Lidlin pääkonttori sijaitsee kaupungissa.


title: Mika Kujala

text: Mika Kujala (s. 22. maaliskuuta 1960 Forssa) on suomalainen näyttelijä. Hän aloitti uransa 18-vuotiaana Tammelan Rauhaniemen kesäteatterissa. Hän on ollut kiinnitettynä Turun Kaupunginteatteriin vuodesta 1991, jolloin kiinnityksen sai myös vaimo Riitta Salminen. Aikaisemmin Kujala on ollut kiinnitettynä myös Tampereen Teatterissa ja Hämeenlinnan kaupunginteatterissa.


title: Mika Kujala

text: Kujala on palkittu työstään näyttelijänä Naamio-reliefillä ja Turun kaupungin vuoden taidepalkinnolla vuonna 2006. Kujalalla on kolme lasta.


title: Zune

text:
Zune oli Microsoftin digitaalisen musiikin brändi. Tuoteperhe sai alkunsa marraskuussa 2006 julkaistun musiikkisoittimen myötä.
Lokakuussa 2011 Microsoft ilmoitti lopettavansa kannettavien musiikkisoitinten valmistuksen ja markkinoinnin.
Nykyisin nimellä tunnetaan musiikin latauspalvelu Zune Marketplace, josta voi ostaa musiikkia Microsoft Kin ja Windows Phone -puhelimiin sekä Xbox 360 -pelikonsolille. PC-koneissa sitä voi käyttää Zune Software -ohjelmiston avulla.


title: Zune

text: Microsoft tarjoaa Zunen omistajille Zune Pass ja Zune Marketplace -tilauspalveluita, jotka sisältävät miljoonia ladattavia musiikkikappaleita. Microsoftin pistejärjestelmällä toimivasta Zune Marketplace -palvelusta mediatoistimen omistaja voi ladata yksittäisiä kappaleita 79 pisteen hintaan. Yhdelle kappaleelle tulee näin hintaa 0,99 dollarin verran.


title: Zune

text: Vaihtoehtoisesti Zunen omistaja voi tilata Zune Pass -palvelun 14,99 dollarin kuukausihintaan, josta voi ladata rajattomasti haluamiaan kappaleita. Tällöin käyttäjä ei kuitenkaan omista itse kappaleita eikä niitä voi polttaa esimerkiksi cd-levylle. Mikäli Zunen omistaja lopettaa palvelun tilauksen ei kappaleita pysty sen jälkeen enää toistamaan.


title: Zune

text: Ensimmäisen sukupolven Zune-laitteessa oli joitain sosiaalisia ominaisuuksia, kuten mahdollisuus jakaa kappale toiselle käyttäjälle langattomasti. Kappale toimi tämän jälkeen kolmen päivän ajan.


title: Zune

text: Kolmannen sukupolven soittimissa oli mahdollisuus ladata ja pelata XNA Frameworkille tehtyä pelejä.


title: Hundertwasserschule Wittenberg

text: Hundertwasserschule on Saksan Wittenbergissä oleva koulurakennus. Hundertwasserschule on itävaltalaisen arkkitehti Friedensreich Hundertwasserin suunnittelema persoonallinen DDR-aikaisen rakennuksen rungolle 1997-1999 rakennettu koulutalo.


title: Hundertwasserschule Wittenberg

text: Koulun nimi on 18. joulukuuta 2006 lähtien Luther-Melanchthon-Gymnasium -oppikoulu. Tätä ennen koulu tunnettiin nimellä Martin-Luther-Gymnasium (MLG).


title: Friedensreich Hundertwasser

text: Friedensreich Hundertwasser (alk. Friedrich Stowasser, 15. joulukuuta 1928 Wien – 19. helmikuuta 2000 Tyynimeri, Uusi-Seelanti) oli juutalaista syntyperää oleva itävaltalainen arkkitehti, taidemaalari ja taiteilija. Hän tuli tunnetuksi useista Eurooppaan ja muualle maailmaan rakennetuista omintakeisista ”Hundertwasser-taloista” (Hundertwasserhaus). Hundertwasser teki urallaan myös monia maalauksia ja suunnitteli muun muassa postimerkkejä.


title: Friedensreich Hundertwasser

text: Friedrich Stowasser syntyi köyhään wieniläisperheeseen vuonna 1928. Hänen isänsä kuoli seuraavana vuonna, ja hänet kasvatti hänen juutalainen äitinsä. Äiti laittoi Stowasserin Montessori-kouluun harjoittamaan taiteellista osaamistaan. Kun Itävalta vuonna 1938 oli liitetty Saksaan, äiti lähetti poikansa Hitler-nuoriin, mikä pelasti heidän henkensä toisen maailmansodan aikana.


title: Friedensreich Hundertwasser

text: Stowasser kirjautui vuonna 1948 Wienin kuvataideakatemiaan. Hän opiskeli siellä professori Robin Christian Andersenin oppilaana, mutta keskeytti akatemian jo kolmen kuukauden kuluttua. Stowasser sai tuona aikana vaikutteita Egon Schieleltä ja Walter Kampmannilta, joiden taidetta hän näki näyttelyissä. Seuraavana vuonna hän matkusteli Italiassa ja tapasi Firenzessä René Brôn, jonka kanssa hän matkusti Pariisiin, missä hän vaihtoi sukunimensä Hundertwasseriksi. "Sto" tarkoittaa monissa slaavilaisissa kielissä sataa, kuten saksan kielen sana "hundert". Pariisissa Hundertwasser aloitti opiskelut École des Beaux-Artsissa, mutta jätti koulun heti ensimmäisenä päivänä. Hän aloitti uran taiteilijana 1940-luvun lopulla.


title: Friedensreich Hundertwasser

text: Hudertwasser oli kahdesti naimisissa. Vuonna 1958 hän solmi ensimmäisen avioliiton, mutta erosi vuonna 1960. Hän meni vuonna 1962 naimisiin Yuko Ikewadan kanssa, mutta pari erosi neljän vuoden kuluttua.


title: Friedensreich Hundertwasser

text: Vuonna 1951 Hundertwasser oli jo niin tunnettu, että hänet hyväksyttiin Wienin Art-Clubiin. Seuraavana vuonna hänellä oli Art-Clubissa ensimmäinen oma näyttely. Sen jälkeen hän piti 1950-luvulla näyttelyt Pariisissa ja Milanossa.


title: Friedensreich Hundertwasser

text: Hundertwasser suuntautui arkkitehtuuriin vuonna 1961, kun hän arvosteli modernia arkkitehtuuria vierailevana luennoitsijana Hampurissa. Hundertwasser julisti sen mielikuvituksettomaksi, pilkkasi symmetriaa käyttämällä eri paria olevia sukkia ja kutsui suoria viivoja muun muassa ”paholaisen työvälineeksi”. Hän kirjoitti ajatuksensa manifestiin, josta tuli erityisen suosittu vastakulttuurien parissa ja jonka kautta Yhdysvaltain ympäristöliike kiinnostui hänestä.


title: Friedensreich Hundertwasser

text: Hundertwasser työt menestyivät 1960-luvulla, sillä hänen töitään oli esillä muun muassa Itävallan-paviljongissa Venetsian biennaalissa 1962 ja Hannoverissa Kestner Gesellschaftin retrospektiivissä. Hän oli samaan aikaan aktiivinen ympäristöliikkeessä ja halusi vaikuttaa luonnon lähellä oleviin ihmisten elinympäristöihin. Hundertwasser toi tavoitteitaan esille usein provokatiivisilla esiintymisillä, ja esimerkiksi 1968 hän piti Wienissä puheen alasti.


title: Friedensreich Hundertwasser

text: Hundertwasser oli monipuolinen taiteilija, ja 1970-luvulla hän suunnitteli muun muassa postimerkkejä ja kolikoita. Vuonna 1972 hänen töitään oli esillä japanilaisessa portfoliossa. Hundertwasser oli ensimmäinen eurooppalainen taiteilija, joka on saanut töitään esille japanilaisten kaivertajamestareiden kaivertamana. Vuonna 1975 hän suunnitteli itävaltalaisen postimerkin, josta tuli ensimmäisen osa sarjaa, joka esittelee itävaltalaista nykytaidetta. Neljän vuoden kuluttua Hundertwasser suunnitteli kolme postimerkkiä Senegalille ja yhden Kap Verdelle.


title: Friedensreich Hundertwasser

text: Arkkitehtina hänen erikoisalaansa olivat ruohokattoiset asuinrakennukset. Wieniin valmistuneen kunnallisen vuokratalon, niin kutsutun Hundertwasserhausin, lisäksi hän on suunnitellut muun muassa Rosenthalin posliinitehtaan ulkoasun (1980–1982), Rupertinum-taidegallerian Salzburgiin (1980–1985), Pyhän Barbaran kirkon Bärnbachiin (1984–1988), Bad Fischaun moottoritieravintolan (1989–1990) ja Hundertwassermuseon KunstHausWienin (1989–1991).


title: Friedensreich Hundertwasser

text: Hundertwasser kuoli helmikuussa 2000 ollessaan Queen Elizabeth 2 -aluksella matkalla Aucklandista Itävaltaan. Toivomuksensa mukaisesti hänet haudattiin Uuteen-Seelantiin maatilalleen, jonka hän oli nimennyt "onnellisen kuoleman puutarhaksi".


title: Dick Nanninga

text: Dirk Jacobus Willem ”Dick” Nanninga (17. tammikuuta 1949 Groningen, Alankomaat – 21. heinäkuuta 2015) oli alankomaalainen jalkapalloilija ja maajoukkuepelaaja. Nanningan pelipaikka oli hyökkääjä.


title: Dick Nanninga

text: Nanninga aloitti uran kaudella 1973–1974 Hollannin 1. divisioonan BV Veendamissa, mutta siirtyi jo seuraavaksi kaudeksi pääsarjaan Roda JC:hen, jossa pelasi suurimman osan urastaan, kaudesta 1974–1975 kauteen 1981–1982. Hän kävi kaudella 1982–1983 myös Hongkongissa pelaamassa Seiko Hong Kongin joukkueessa, mutta palasi seuraavaksi kaudeksi Maastrichtiin MVV Maastrichtiin, jossa pelasi kaksi kautta "Eerste divisiessä" ja kaksi kautta "Eredivisiessä" kunnes lopetti uransa kaudella 1985–1986.


title: Dick Nanninga

text: Nanninga pelasi vuoden 1978 MM-kisoissa Hollannin joukkueessa ja teki Hollannin tasoittavan maalin (1–1) loppuottelussa 82 minuutilla. Argentiina voitti kuitenkin jatkoajalla 3–1, ja Nanninga sai MM-hopeaa muun joukkueen ohella. Nanninga pelasi 15 maaottelua, joissa hän teki kuusi maalia. Vuoden 1978 MM-kisojen lisäksi hän pelasi myös vuoden 1980 EM-kisoissa.


title: Kosmetologia

text:
Kosmetologia on oppi kauneuden säilyttämisestä ja kohentamisesta. Kosmetologiaan erikoistunutta ammattilaista kutsutaan kosmetologiksi. Kosmetologit ehostavat asiakkaita, hoitavat näiden ihoa, myyvät kosmetiikkatuotteita ja opastavat kauneudenhoitoasioissa. Kosmetologeja työskentelee esimerkiksi kauneushoitoloissa, kylpylöissä, teattereissa ja kosmetiikkamyymälöissä.
Kosmetologi voi erikoistua manikyyreihin, ehostukseen tai kosmetiikan myyntiin ja markkinointiin.. Kosmetologit hoitavat ihmiskehon suurinta elintä eli ihoa. Huomioitavaa onkin, että kosmetologi opiskelee ihoon liittyviä oppiaineita enemmän kuin sairaanhoitaja. Kosmetologeja koulutetaan ammattioppilaitoksissa.


title: Kosmetologia

text: Vuonna 1938 perustetussa Suomen Kosmetologien Yhdistyksessä on noin 3 200 jäsentä, joista noin 1 100 toimii hoitolayrittäjinä.


title: Kosmetologia

text: Hiusmuotoilija erikoistuu hiusten leikkuuseen, kemialliseen käsittelyyn (keinotekoiset lisäosat, kiharrukset, aallotukset) ja värjäyksiin. Hiusmuotoilija voi lisätä hiusten vahvennuksia ja tekotukkaa. Hiusmuotoilija voi myös pestä ja parantaa tukkaa erilaisin menetelmin, vaikka se ei ole aina tarpeen. Jotkut hiusmuotoilijat voivat antaa suosituksia peruukin käyttöön ja tukkalaitteisiin.


title: Kosmetologia

text:
Hiusmuotoilija nimitystä käytetään henkilöstä, joka on hankkinut peruskoulutuksen yksityisestä alan koulusta.
Parturi-kampaaja titteliä voivat käyttää kunnallisista ammattioppilaitoksista valmistuneet henkilöt.
Parturi-kampaajan on mahdollista suorittaa hiusalan erikoisammattitutkinto (ent. parturi/kampaajamestari), kauneudenhoitoalan ammattikorkeakoulututkinto (estenomi) ja ammatillinen opettajakorkeakoulu (ammatinopettaja).


title: Kosmetologia

text:
Elektrologi tarjoaa hiusten ja karvojen poistoa elektrolyysillä. Elektrolyysissä karva tuhotaan johtamalla sähkövirtaa
ohuella neulalla karvatuppeen, jolloin karvan kasvu yleensä loppuu kyseisestä kohdasta. Viime aikoina kosmetologit ovat laajentaneet palveluitaan parturi-kampaajien palveluiden puolelle, esimerkiksi tarjoamalla miehille parranajoa.


title: Auguste Piccard

text: Auguste Antoine Piccard (28. tammikuuta 1884 – 24. maaliskuuta 1962) oli sveitsiläinen fyysikko, joka teki tutkimusmatkoja sekä ylös stratosfääriin että alas valtamerien syvyyksiin. Hänen keksintönsä on syvänmeren tutkimusalus, jossa paluumatkan nostokellukkeena käytettiin vettä kevyemmällä bensiinillä täytettyä säiliötä.


title: Auguste Piccard

text: Bensiinillä täytetyn säiliön nostekäyttö poisti tutkimusalusten kestävyysongelman, koska bensiinin, kuten muidenkin nesteiden, kokoonpuristuvuus on vähäinen. Tällä vältettiin luhistumisvaara.


title: Auguste Piccard

text:
Tämä tekniikka mahdollisti tutkimusalus Triesten käynnin vuonna 1960 maailman merien syvimmässä paikassa Mariaanien haudassa.
Mariaanien hauta sijaitsee Isossa valtameressä Filippiineistä itään. Trieste mittasi Mariaanien haudan syvyydeksi 11 521 metriä.


title: Auguste Piccard

text: Auguste Piccard oli Hergén "Tintti-"sarjakuvassa esiintyneen professori Tuhatkaunon esikuva.


title: Auguste Piccard

text: Tuottaja-käsikirjoittaja Gene Roddenberry antoi "Star Trek – uusi sukupolvi" -televisiosarjan avaruusaluksen kapteenille nimeksi "Jean-Luc Picard" kaksosveljesten Auguste and Jean Felix Piccardin nimiä mukaillen.


title: Auguste Piccard

text: Englantilaisen Will Gregoryn oopperan "Piccard in Space" libretto kertoo muun muassa Auguste Piccardin ensimmäisestä kuumailmapallolennosta.


title: Partavaahto

text: Partavaahto on parranajossa käytetty aine, joka pehmentää partaa helpottamalla veden imeytymistä partakarvoihin. Ainetta käytetään partahöylän ja partaveitsen kanssa. Vaahto suojaa ihoa ärsyyntymiseltä ja toimii voiteluaineena, mikä suojaa myös parranajoon käytettyä terää tylstymiseltä. Aine voi sisältää ihoa hoitavia ja kosteuttavia ainesosia. Nämä ainesosat edistävät ihon palautumista parranajosta, ja ne ovat erityisen hyödyllisiä herkälle iholle.


title: Partavaahto

text: Partavaahtoa myydään yleensä suihkepullossa, johon se on pakattu geelinä tai nesteenä, joka vaahtoutuu joutuessaan kosketuksiin ilman kanssa. Partavaahto voidaan myös valmistaa vaahdottamalla se partasudin avulla joko partasaippuasta tai helpommin vaahtoutuvasta partavoiteesta. Vaahto sisältää usein parfyymejä, jotta sen käyttö olisi miellyttävämpää.


title: Partavesi

text: Partavesi eli after-shave on kasvovettä, jota levitetään iholle parranajon jälkeen. Partaveden parfyymi antaa tuoksun, joka kestää yleensä useita tunteja. Partavesi myös rauhoittaa ja desinfioi ihoa parranajon jälkeen. Lisäksi arvellaan, että ihon pintaan parranajon jälkeen jäävä lyhyt karhea karva pehmenee partaveden avulla.


title: Partavesi

text: Partavedet sisältävät yleensä alkoholia vaikuttavana aineena, mutta on olemassa myös alkoholittomia partavesiä.


title: Partavesi

text: Partavesien tyypillinen pakkauskoko on noin desilitra. Suurempien pakkausten tehoaineet ja parfyymit väljähtyvät varsinkin halvemmissa partavesissä kuukausien kuluessa.


title: Partavesi

text: Partavesien tuotemerkkejä ovat esimerkiksi Axe, Old Spice, Kouros, Global Gillette, Crabtree & Evelyn ja Brut. Edullisista partavesistä tunnetuimpia on Mennen.


title: Partahöylä

text: Partahöylä on parranajoväline, jolla parran leikkaus suoritetaan käsin höyläysperiaatteella. Partahöylässä ihon ja terän välissä on suojus, joka vähentää haavautumista ja tekee parranajosta helpompaa verrattuna partaveitsen käyttöön. Partahöyliä on olemassa sekä kertakäyttöisiä että vaihtoteräisiä. Teriä on yleensä yhdestä kolmeen, mutta nykyään myös neljä- ja viisiteräiset höylät ovat yleisiä.


title: Partahöylä

text: Höylällä partaa ajettaessa käytetään partavaahtoa, joka pehmentää partaa ja estää ihon ärsyyntymistä ja haavautumista. Ajon jälkeen ajetulle alueelle levitetään yleensä partavettä tai balsamia, jotta iho ei ärsyynny.


title: Partahöylä

text: Partaa voidaan leikata myös partakoneella ja partaveitsellä.


title: Partahöylä

text: Höylätyyppisen parranajovälineen patentoi ensimmäisenä englantilainen keksijä William Henson vuonna 1847. Kyseinen patentti kuvailee kampamaisen suojuksen joka voidaan kiinnittää sekä partaveitseen että kuokkaa muistuttavaan pieneen välineeseen johon on kiinnitetty sopivassa leikkauskulmassa oleva terä. Vuonna 1876 yhdysvaltalaiset veljekset Frederick ja Otto Kampfe patentoivat Star-nimisen partahöylän, joka erosi sitä edeltäneistä höylistä lisäämällä terän lähelle syvennyksen johon saippua ja leikatut partakarvat kerääntyivät ajon aikana. Omintakeista oli myös koveraksi hiottu terä, joka kiinnitettiin paikalleen kahdella salpamaisella nipistinmekanismilla. Tästä tuli yksiteräisten höylien de facto -standardi noin 40:n vuoden ajaksi. Käytännössä terä oli lyhyt pätkä partaveistä joka piti ennen käyttöä kiinnittää erityiseen telineeseen, teroittaa nahkavyön avulla ja lähettää välillä ammattimiehen hiottavaksi.


title: Partahöylä

text: Yhdysvaltalainen kauppamatkustaja King Camp Gillette patentoi kaksipuolisia, kertakäyttöisiä teriä käyttävän partahöylän vuonna 1901. Keksintö menestyi varsin hyvin ja vuoteen 1906 mennessä Gilletten perustama yhtiö The Gillette Company myi partahöyliä 300 000 kappaletta vuodessa. Yhdysvaltain markkinajohtajaksi Gillette päätyi kuitenkin vasta ensimmäisen maailmansodan aikana: vuonna 1918 Yhdysvaltain asevoimat päätti jakaa kaikille varusmiehille Gilletten valmistamat parranajovälineet. Sodan päätyttyä tämä loi suuren kysynnän partaterille Gilletten partahöylään tottuneiden sotilaiden kotouduttua.


title: Partahöylä

text: Partaterät valmistettiin enimmäkseen hiiliteräksestä kunnes Wilkinson Sword toi vuonna 1962 markkinoille ensimmäisen ruostumattomasta teräksestä valmistetun partaterän. Käyttäjien mukaan Wilkinsonin terät pysyivät käyttökelpoisina kolme kertaa pidempään kuin hiiliteräksestä valmistetut terät. Gillette – joka oli jo aiemmin kehittänyt ja patentoinut menetelmän partaterien valmistamiseen ruostumattomasta teräksestä – viivytteli parempien terien tuomista markkinoille koska hiiliteräksiset terät kuluivat nopeammin ja tuottivat yhtiölle näin enemmän voittoa, mutta päätyi kuitenkin tuomaan oman ruostumattomasta teräksestä valmistetun partateränsä myyntiin noin vuosi Wilkinsonin jälkeen.


title: Sykes–Picot-sopimus

text: Sykes–Picot-sopimus oli Britannian ja Ranskan vuonna 1916 solmima salainen etupiirisopimus. Ensimmäisen maailmansodan aikana solmitussa sopimuksessa sovittiin Britanniaa ja Ranskaan vastaan taistelevalta Osmanien valtakunnalta vallattavien alueiden jakamisesta etupiireihin. Sopimuksessa luettiin Libanon ja Syyria kuuluviksi Ranskan etupiiriin, kun taas Irak ja Palestiina kuuluivat Britannialle. Sopimuksen mukaiset etupiirit toteutuivat Britannian ja Ranskan edustamien ympärysvaltojen voitettua sodan ja Kansainliiton vahvistaessa vuonna 1922 maiden mandaatit alueisiin.


title: Sykes–Picot-sopimus

text: Sopimus esitettiin myös ympärysvaltoihin kuuluvalle Venäjän keisarikunnalle. Lokakuun vallankumouksen seurauksena Venäjällä valtaan nousseet bolševikit kuitenkin julkaisivat salaiseksi tarkoitetun sopimuksen 1917.


title: Sykes–Picot-sopimus

text: Sopimuksen neuvottelivat ja allekirjoittivat ranskalainen diplomaatti François Georges-Picot ja brittiläinen Mark Sykes 1916.


title: Höylä

text: Höylä on kone tai käsityökalu, jolla tehdään lastuavaa työstöä. Höylässä on yksi tai useampia levymäisiä teriä, jotka irrottavat kappaleen pinnasta lastua. Höyläystä käytetään pintojen viimeistelytekniikkana, kappaleen ohentamisessa, pintakerroksen poistossa ja jopa kappaleen muotoiluissa.


title: Höylä

text: Tunnetuimpia höylän käyttökohteita on puuntyöstö. Puuntyöstössä höylääminen vaatii vähemmän energiaa kuin hiominen koska kappaletta voidaan työstää hajottamatta sitä karkeaksi tai hienoksi puruksi.


title: Höylä

text:
Metalleja, esimerkiksi alumiinia tai terästä, voidaan höylätä pikateräs- tai kovametalliterillä.
"Kava" ja "koveli" ovat erityismallisia käsihöyliä puuntyöstöön. Kavahöylää käytetään koverien pintojen tai kourujen höyläämiseen, kovelilla tehdään V-uraa.


title: Seinäjoen Vapaaseurakunta

text: Seinäjoen Vapaaseurakunta on Suomen vapaakirkon jäsenseurakunta, joka toimii Seinäjoella ja sen ympäristössä.


title: Seinäjoen Vapaaseurakunta

text: 1890-luvun alkupuolella piti vapaakirkollinen saarnaaja Fredrik Nyreen hengellisiä kokouksia Seinäjoen asemanseudulla kaasumestari Buurin keittiössä. Muutama vuosi myöhemmin pidettiin samanlaisia kokouksia ruotsiksi ruotsinkielisellä koululla. Tuolloin puhujina olivat Alex Hällis ja A. Hector. Hällisin toiminnan vaikutuksesta tuli vuonna 1903 uskoon postinhoitaja Hildur Petterson. Samoihin aikoihin Seinäjoelle tulivat evankelistat Hanna Hoffren ja Julia Koskela. 17. maaliskuuta 1907 kahdeksan naista perusti Seinäjoen postitalolla Seinäjoen vapaaseurakunnan. Nämä valitsivat joukostaan seurakunnan johtajaksi Hildur Pettersonin.


title: Seinäjoen Vapaaseurakunta

text: Jo aiemmin, vuonna 1906, oli alettu suunnitella oman rukoushuoneen hankkimista. Pääasiassa rautatieläisten omistama "Torfvan" -yhtiö lahjoitti seurakunnalle tontin. 7. maaliskuuta 1908 vihittiin käyttöön seurakunnan ensimmäinen rukoushuone. Sen yläkerrassa oli tilat vierailevien saarnaajien yöpymiseen. Vuodesta 1916 lähtien alkoivat seurakunnalle levottomat ja vaikeat ajat, jolloin rukoushuone jouduttiin milloin vuokraamaan, milloin luovuttamaan rautatieläisten lukusaliksi, ruotsinkieliseksi kansakouluksi tai sotilaiden majoituspaikaksi. Sotilaiden jäljiltä rukoushuone oli huonossa kunnossa ja se vuokrattiin myöhemmin Vaasan pelastusarmeijalle. Tuolloin seurakunta itse kokoontui yhteiskoululla ja yhdessä Törnävän kartanon huoneessa. Vuonna 1936 vanha rukoushuone kunnostettiin ja sen kylkeen rakennettiin varsinainen kirkkosali. Tämän jälkeen rukoushuone oli käytössä 1960-luvun alkuun saakka. 12. toukokuuta 1963 vihittiin käyttöön nykyinen, arkkitehti Touko Saaren suunnittelema kirkkorakennus.


title: Seinäjoen Vapaaseurakunta

text: Seinäjoen Vapaaseurakuntaan kuuluu useita satoja jäseniä. Seurakunnan johtavana pastorina toimii Ari Urhonen, nuorisotyöntekijänä Juha-Pekka Niemelä, seurakuntatyöntekijänä Jonna Mäntylä, lapsityöntekijänä Terhi Pernaa, vanhimmiston puheenjohtajana Jaakko Pihlajamäki, ja toimistotyöntekijänä Jarno Halonen. Seurakunnan toimintaan kuuluu mm. rukouskokouksia, jumalanpalveluksia, lapsi- ja nuorisotyötä, partiotoimintaa sekä nuorille aikuisille ja muille ryhmille suunnattua toimintaa. Seurakunta avustaa Radio Deitä. Seinäjoen vapaaseurakunnalla on ystävyysseurakuntatoimintaa Israelissa sijaitsevan seurakunnan kanssa.


title: Jekaterina Volkova

text: Jekaterina Gennadievna Volkova (, s. 16. helmikuuta 1978) on venäläinen este-, maasto- ja keskimatkojen juoksija.


title: Jekaterina Volkova

text: Volkova voitti 2005 Venäjän-mestaruuden 3 000 metrin estejuoksussa ajalla 9.36,12. Hän osallistui ensimmäisen kerran arvokisoihin samana vuonna Helsingin MM-kisoissa, joissa hän voitti 3 000 metrin esteissä MM-hopeaa ajalla 9.20,49. Seuraavana vuonna hän sijoittui Fukuokan maastojuoksun MM-kisoissa lyhyellä matkalla kuudenneksikymmenenneksiensimmäiseksi. Vuonna 2007 hän voitti Venäjän-mestaruudet 3 000 metrin esteissä sekä 5 000 metrin juoksussa. Osakan MM-kisoissa hän voitti esteiden MM-kultaa ajalla 9.06,57. Olympiakisoissa Pekingissä 2008 Volkova sijoittui alun perin kolmanneksi, mutta hän menetti mitalinsa vuonna 2016 kun hänen Pekingissä antamansa dopingnäyte osoittautui uusintatutkimuksessa positiiviseksi.


title: Ryta Turava

text: Marharyta (Ryta) Mikalajeuna Turava (, , s. 28. joulukuuta 1980, Vitsebsk, Neuvostoliitto) on valkovenäläinen kilpakävelijä.


title: Ryta Turava

text: Turava sijoittui vuoden 1998 Annecyn nuorten MM-kisoissa 5 000 metrin ratakävelyssä kuudenneksi ajalla 22.06,06 ja vuoden 1999 Riian nuorten EM-kisoissa kolmanneksi ajalla 21.48,11. Hänen ensimmäiset arvokisansa olivat vuoden 2004 Ateenan kesäolympialaiset, joissa hän sijoittui 20 kilometrin kävelyssä neljänneksi ajalla 1.29.39. Seuraavana vuonna hän voitti Helsingin MM-kisoissa hopeaa ajalla 1.27.05. Vuonna 2006 Turava voitti kävelyn maailmancupin ajalla 1.26.27 ja kultaa Göteborgin EM-kisoissa ajalla 1.27.08.


title: Ryta Turava

text: Hänen siskonsa Alesja on tunnettu kestävyysjuoksija.


title: Gregg Valentino

text:
Gregg Valentino (s. 5. elokuuta 1960, New York) on amerikkalainen
kehonrakentaja. Hänet tunnetaan maailman suurimmista hauiksistaan, jotka hän on kasvattanut käyttämällä treenaamisen tehostamiseksi muun muassa anabolisia steroideja sekä syntholia .


title: Gregg Valentino

text: Valentino sai laajan mustelman oikeaan hauikseen, ja hän yritti itse parantaa mustelmaa poistamalla verta. Sen sijaan hän sai vakavaan infektioon, todennäköisesti puutteellisen ruiskuhygienian takia. Hän hakeutui lopuksi sairaalahoitoon ja hauiksesta poistettiin suuri osa käden säilyttämiseksi.


title: Gregg Valentino

text: Valentino on itse tunnustanut myyneensä steroideja ja myöhemmin muitakin laittomia aineita, ja hän istui siitä vuoden vankilassa.


title: Gregg Valentino

text: Eräiden asiantuntijoiden mukaan Valentino ei ainoastaan käyttänyt lihaksien kasvatuksessa anabolisia steroideja, vaan hänen väitetään myös väärinkäyttäneen syntholia (hän myy ainetta internetsivuillaan). Valentino on itse kiistänyt tämän.


title: Kauklahden Pyrintö

text: Kauklahden Pyrintö eli KaPy on Kauklahden kaupunginosasta kotoisin oleva Espoon vanhin urheiluseura, joka nykyisin on keskittynyt juniorijalkapalloilun edistämiseen alueella. Seura on perustettu vuonna 1914 ja sen historiaan kuuluvat niin paikallinen lasitehdas, yleisurheilu kuin voimailulajit. Seura on erittäin aktiivinen pienseura.


title: Kauklahden Pyrintö

text: Seuran alkuperäinen nimi oli ”Köklaksin Työväenyhdistys Rannikon voimistelu- ja urheiluseura Pyrintö”, paikkakunnan vielä silloisen ruotsinkielisen nimen mukaisesti. Suomen Voimistelu- ja Urheiluliiton jäseneksi seura liittyi elokuun 14. päivänä 1914 Helsingin piirin kautta. Seuran toiminta jatkui vilkkaana vuosikymmenen loppuun saakka, kunnes sisällissota keskeytti toiminnan useammaksi vuodeksi. Toiminta virittäytyi uudelleen käyntiin vuonna 1924.


title: Kauklahden Pyrintö

text: 30-luvulla tuli seuran toimintaan uusina lajeina nyrkkeily ja pesäpallo. Seuran juoksijat menestyivät hyvin piirin murtomaajuoksukilpailussa. He toivat sieltä useita piirin mestaruuksia. Voitokkaimpia henkilöitä olivat Matti ja Viljo Mentonen, Otto Lappalainen ja Eino Jokirinne.


title: Kauklahden Pyrintö

text: Sota keskeytti seuran toiminnan 1939. Uusin voimin aloittamista yritettiin vuonna 1941 mutta jatkosodan vuoksi toiminta katkesi jälleen muutamaksi vuodeksi. Toiminta aloitettiin jälleen vuonna 1945 pesäpalloilun, yleisurheilun ja hiihdon parissa.


title: Kauklahden Pyrintö

text: Lasitehtaan toiminnan loputtua vuonna 1952 menetettiin mainiot toiminta- ja harjoitustilat. Toiminta siirtyi takaisin Rannikon tiloihin. Lisäksi suurin osa seuran parhaista toimihenkilöistä muutti pois paikkakunnalta. Kauklahden uusi kansakoulu valmistui vuonna 1958. Sieltä saatiin harjoitustiloja voimistelua ja lentopalloa varten.


title: Kauklahden Pyrintö

text: Seuran painonnostajat saavuttivat piiriennätyksiä ja piirimestaruuksia kertyi vuonna 1957 kolmessa sarjassa ja 1958 kahdessa sarjassa.


title: Kauklahden Pyrintö

text: 1960-luvun alkupuolella seurassa oli noin 230 jäsentä ja nuorten toiminta-aktiviteetti oli suuri. Jalkapalloilu otettiin nuorten ohjelmaan vuonna 1962. Seuran nuorten tyttöjen toiminta keskittyi voimisteluun, palloiluun ja ohjelmaharjoitteluun.


title: Kauklahden Pyrintö

text: 1970-luvun alku oli toiminnan osalta vaimentaa mutta vilkastui muutaman vuoden hiljaiselon jälkeen. Siirryttäessä 1980-luvulle seuran toiminta painottui yhä enemmän yksilölajeista joukkuelajeihin. Toiminta keskittyi lento- ja jalkapalloon sekä myös jääkiekkoon, joka tuli mukaan seuran toimintaan vuosikymmenen alkupuolella.


title: Kauklahden Pyrintö

text: Seuran toiminnan elvyttämiseksi alettiin kartoittamaan mahdollisuuksia junioritoiminnan kehittämiseen. Paikkakunnalla toimineen toisen urheiluseuran Espoon Ankkurien toiminnan sulautuessa seuran toimintaan oli tilaisuus lähteä viemään eteenpäin juniorijalkapalloilua Kauklahdessa.


title: Kauklahden Pyrintö

text: Vuonna 1994 Kauklahden Pyrintö sai ainoana espoolaisena seurana oman kentän Räävelintielle. Siitä alkoi seuran uusi aktiivisuuden uusi nousu kohti nykyistä toimintaa. Tällä hetkellä seurassa on jo n. 400 lisensoitua juniorijalkapalloilijaa ja kokonaisjäsenmäärä on huomattavasti isompi.


title: Steroidit

text: Steroidit ovat nelirenkaiseen sykliseen hiiliketjuun perustuvia yhdisteitä, jotka liukoisuusominaisuuksiensa puolesta luetaan lipideihin. Kemiallisen rakenteensa vuoksi se eroaa huomattavasti rasvahappojen ja glyserolin estereistä, jotka ovat toinen keskeinen biokemiallinen lipidiryhmä. Steroidihormoneiksi kutsutaan steroideja, jotka toimivat myös hormoneina.


title: Steroidit

text: Toisin kuin peptidihormoneja, steroidihormoneja ei varastoida solussa varastorakkuloihin. Rasvaliukoisina steroidihormonit kulkeutuvat vapaasti solukalvon lävitse verenkiertoon. Verenkierrossa ne tyypillisesti sitouvat kuljetusproteiineihin. Verenkierrosta ne siirtyvät sisään kohdesoluihin niin ikään vapaasti solukalvon lävitse sitoutuakseen solunsisäiseen reseptoriin solulimassa tai solun tumassa ja vaikuttavat sitä kautta geenien ilmentymiseen.


title: Steroidit

text: Steroidihormoneilla on hitaasti ilmenevien geenien transkriptiovaikutuksen lisäksi nopeasti, jopa muutamassa minuutissa, ilmeneviä vaikutuksia.


title: Steroidit

text: Steroideja on sekä luonnollisia että synteettisiä ja ne voidaan jakaa eri ryhmiin.Kaikki ihmisen steroidihormonit tuotetaan kolesterolia lähtöaineena käyttäen. Steroidisynteesi tapahtuu steroidihormoneja erittävissä umpirauhasissa.


title: Steroidit

text: Steroidihormoneja tuottavia umpirauhasia ovat lisämunuaiskuori, sukurauhaset sekä naisilla istukka. Lisämunuaiskuori tuottaa yli 50 erilaista kortikosteroidia, jotka vaikutustensa perusteella jaetaan kahteen ryhmään, gluko- ja mineralokortikoideihin. Sukurauhasissa ja istukassa tuotetaan sukupuolihormoneja, joita ovat mm. naisilla kuukautiskiertoon ja raskauteen vaikuttava keltarauhashormoni eli progesteroni sekä toissijaisiin sukupuoliominaisuuksiin vaikuttavat testosteroni, estradioli sekä muut androgeenit ja estrogeenit.


title: Steroidit

text: Steroidisynteesin ensimmäinen tapahtuma on kolesterolin muuntaminen pregnonoloniksi. Tämä tapahtuu mitokondriossa monimutkaisessa P450-entsyymin syntetoimassa reaktiosarjassa, jossa kolesterolin C-17 -hiileen liittynyttä hiiliketjua lyhennetään. Pregnonolonista tuotetaan edelleen kaikki steroidihormonit erilaisissa hydroksylaatio- ja hapetusreaktioissa, joissa steroidin nelirenkaiseen rakenteeseen lisätään happiatomeja. Lisäksi C-17 -hiileen liittynyttä hiiliketjua voidaan lyhentää edelleen.


title: Gwen Stacy

text: Gwendolyn "Gwen" Stacy on Marvel-kustantamon luoma sarjakuvahahmo. Hän toimi sivuhahmona Hämähäkkimiehen sarjakuvaseikkailuissa ja oli Peter Parkerin ensimmäinen todellinen tyttöystävä. Hänen ensiesiintymisensä tapahtui "Amazing Spider-Man" lehden numerossa 31. Hahmon loivat Stan Lee ja Steve Ditko.


title: Gwen Stacy

text: Gwen Stacy oli Peter Parkerin eli Hämähäkkimiehen ensirakkaus. He tapasivat Empire Staten yliopistossa – Peter oli tiedenörtti Midtownin lukiosta ja Gwen oli muodikas pintaliitäjä Standard-lukiosta. Heidän ensitapaamisensa ei sujunut hyvin. Yhteinen ystävä Flash Thompson esitteli Peterin Gwenille ja hänen ystävälleen Harry Osbornille, mutta Parker ohitti heidät kaikki ollessaan huolestunut May-tätinsä sairaudesta ja erostaan tyttöystävästään Betty Brantista. Ajan myötä Peter sopi välinsä Gwenin, Harryn ja Flashin kanssa – jatkaen mainettaan ylpeänä stipendiopiskelijana. Huolimatta ystäviensä ennakkoluuloista Peteriä kohtaan Gwen aisti, että Peterissä oli muutakin kuin pinnalta katsoen saattoi luulla. Pian voitettuaan Vihreän Menninkäisen Hämähäkkimiehen osassa, Parker ilmaantui kouluun moottoripyörällä varmistaen Gwenin arvailut ja aloittaen heidän romanssinsa.


title: Gwen Stacy

text: Heidän nupullaan olevaan suhdettaan koeteltiin heti Mary Jane Watsonille – May-tädin ystävän Anna Watsonin loisteliaalla sisarentyttärellä. Aloitteleva näyttelijätär Mary Jane sopeutui pian Peterin ystäväjoukkoon aiheuttaen kitkaa itsensä ja Gwenin välille. Gwen luuli Mary Janen kilpailevan Peteristä mutta hänen suhteensa Peteriin vahvistui ja epäily jäi siihen. Mary Jane oli aivan liian villi asettumaan yhden miehen luokse, eikä tosissaan haastanut Gweniä paikasta Peterin sydämessä. Mutta Peterin salattu elämä Hämähäkkimiehenä oli suurin uhka heidän suhteelleen. Unohdettuja tapaamisia, selittämättömiä poissaoloja, kertomattomia salaisuuksia – kaikki haastoivat heidän rakkautensa. Mutta Gwenin viisas isä, poliisikomisario George Stacy, hyväksyi Peterin lämpimästi ja teki mitä pystyi heidän pitämisekseen yhdessä. Epäonneksi George Stacy kuoli suojellessaan viatonta lasta Hämähäkkimiehen taistellessa Tohtori Mustekalaa vastaan, ja Gwen piti sankaria vastuussa täyttäen Peterin salaisella kärsimyksellä.


title: Gwen Stacy

text: Gwen vieraili Norman Osbornin luona ja tuntien vetoa miehen sisäiseen tuskaan (joka aiheutui hänen kahdesta henkilöllisyydestään) ja myös valtaan, antautui hetkelliseen intohimoon, jolla olisi valtavat seuraamukset. Gwen tuli raskaaksi ja matkusti Eurooppaan synnyttämään lapset salassa; keskosina syntyneet kaksoset olivat kuitenkin fyysisesti täysikasvuisia. Palattuaan Gwen suunnitteli kertovansa Peterille, mutta hän ei koskaan saanut mahdollisuutta. Saatuaan muistonsa Peterin henkilöllisyydestä takaisin Norman, Vihreä Menninkäinen, paloi halusta kostaa Hämähäkkimiehelle ja Gwenille perillistensä salailuista. Menninkäinen sieppasi Gwenin eikä Hämähäkkimies pystynyt estämään häntä työntämästä tyttöä alas Brooklynin sillalta. Yrittäen epätoivoissaan pelastaa rakkaansa, Hämähäkkimies ampui seitin joka tarttui Gweniä nilkasta – vain havaitakseen tytön olevan jo kuollut, putouksensa šokin tappamana, tai ehkä (kuten Peterin painajaisissa tulevina vuosina) niska murtuneena äkillisen pysäyksen takia. Peterin rakkaus ja kaipaus Gwen Stacya kohtaan elää ikuisesti hänen muistoissaan. Peter omisti Gwen Stacyn kirjaston hänen muistolleen.


title: Gwen Stacy

text: Vaihtoehtoisessa todellisuudessa nimeltä Maa-65, Gwen Stacy sai pureman radioaktiiviselta hämähäkiltä Peterin sijasta ja ryhtyy supersankariksi alun perin nimellä Hämähäkkinainen (), mutta tunnettu myöhemmin myös nimellä Hämähäkki-Gwen (). Hän kuului myös Mary Jane Watsonin muodostamaan bändiin nimeltä Mary Janes. Pian sen jälkeen, kun Gwen alkaa taistella rikollisuutta vastaan, Peter Parker alkaa suunnitella kostoa kiusaajiaan vastaan. Peteristä tulee kyseisen todellisuuden versio Liskosta. Gwen onnistuu pysäyttämään Peterin, joka kuolee käyttämänsä kemikaalin takia. Pormestari J. Jonah Jameson syyttää Hämähäkkinaista tästä ja käskee poliisien jahdata häntä. Gwenin isä, joka on tässäkin todellisuudessa poliisikomisario, johtaa etsintöjä.


title: Gwen Stacy

text: Gwen Stacy esiintyi Hämähäkkimiehen animaatiosarjassa 1990-luvulla. Gwen nähtiin vain sarjan päätösjaksossa toisen maailman Hämähäkkimiehen vaimona, koska tekijät eivät halunneet sarjaan hahmoa, joka tulee kuolemaan. Hänen äänenään oli Mary Kay Bergnan.


title: Gwen Stacy

text: Gwen Stacy nähdään elokuvassa "Spider-Man 3 – Hämähäkkimies 3", jossa häntä näyttelee Bryce Dallas Howard. Alun perin ohjaaja-käsikirjoittaja Sam Raimi oli kirjoittanut käsikirjoitukseen kokonaan uuden naishahmon, joka ajaa Mary-Janen mustasukkaiseksi. Myöhemmin tuottaja Laura Ziskin pyysi Raimia nimeämään hahmon Gwen Stacyksi, jotta hahmoa voitaisiin käyttää elokuvasarjan jatko-osissa. Raimi ei aluksi innostunut ehdotuksesta, koska sarjakuvissa Gwen Stacy esitellään ennen Mary-Jane Watsonia, joka oli ollut Parkerin rakkaudenkohde Raimin aiemmissa "Spider-Man" -elokuvissa. Harkinnan jälkeen hän kuitenkin suostui ehdotukseen.


title: Gwen Stacy

text: Emma Stone näytteli Gweniä "The Amazing Spider-Man" -elokuvassa ja sen jatko-osassa.


title: Per Albin Hansson

text: Per Albin Hansson (28. lokakuuta 1885 Malmö – 6. lokakuuta 1946 Tukholma) oli ruotsalainen sosiaalidemokraattinen poliitikko.


title: Per Albin Hansson

text: Hansson toimi Ruotsin sosiaalidemokraattisen puolueen johtajana 1930- ja 1940-luvuilla. Hansson toimi Ruotsin pääministerinä neljän hallituksen aikana vuosina 1932–1936 ja 1936–1946. Ensimmäiset hallitukset olivat sosiaalidemokraattien ja talonpoikaispuolueen punamultahallituksia. Toisen maailmansodan aikana vuosina 1939–1945 Hansson oli kaikki pääpuolueet paitsi kommunistit sisältäneen koalitiohallituksen pääministeri. Sodan jälkeen 1945–1946 hallitus koostui pelkistä sosiaalidemokraateista.


title: Per Albin Hansson

text: Välttääkseen Saksan hyökkäyksen Hansson antoi Adolf Hitlerin vaatimuksesta Saksan sotavoimille sodan alussa Ruotsin rautateillä kauttakulkuluvan Suomeen ja miehitettyyn Norjaan. Sodan aikana hallitus edisti muun muassa teräksen ja kuulalaakereiden vientiä Kolmanteen valtakuntaan. Yhdysvaltain ilmavoimien pommitettua Saksan Schweinfurtin kuulalaakeritehtaat Ruotsin kuulalaakerivienti kolminkertaistui, ja asia nousi länsiliittoutuneiden kritiikin kohteeksi. Ruotsi sai tuotteistaan erinomaisen hinnan. Tästä yhteistoiminnasta tuli pysyvä tahra Hanssonin maineeseen. Toinen tahra syntyi kesällä 1945 2500 balttipakolaisen luovuttamisesta Neuvostoliittoon.


title: Per Albin Hansson

text: Poliittisesti Hansson suosi ja työskenteli kehittääkseen hyvinvointivaltiota, jota hän kutsui kansankodiksi kuuluisassa puheessaan 1928:


title: Per Albin Hansson

text: Hanssonin yhteistyösuhde kuningas Kustaa V:n kanssa läheni henkilökohtaiseksi ystävyydeksi. Hansson kuoli sydänkohtaukseen raitiovaunupysäkillä 6. lokakuuta 1946. Hänet on haudattu Norra begravningsplatsenille Tukholmaan.


title: The Kin

text: The Kin (käytetään myös nimeä Lordi's the Kin) on vuonna 2004 julkaistu suomalainen Mr. Lordin ideoima lyhytelokuva. "The Kinin" on ohjannut Lauri Haukkamaa. Elokuvassa Lordi-yhtyeen jäsenet esiintyvät sivurooleissa nimettöminä hirviöinä käyttäen omia esiintymisasujaan.


title: The Kin

text: Elokuvan kuvausten piti alun perin alkaa jo elokuussa 2003, mutta kiireiden vuoksi ne alkoivat saman vuoden marraskuussa ja jatkuivat tammikuuhun 2004. Ajoitus sattui sopivasti "The Monsterican Dream" -levyn julkaisun kanssa, joten elokuva lisättiin albumin rajoitettuun erikoispainokseen keväällä 2004. Elokuva ei tullut elokuvateatterilevitykseen, mutta se esitettiin SubTV:lla kahdesti vuonna 2004. The Kin on myös saatavilla vuonna 2006 julkaistulla Lordin "Market Square Massacre" -DVD:llä.


title: The Kin

text: Elokuva kertoo Anna Hendersonista, joka kirjoittaa kirjaa hirviöistä ja yliluonnollisista ilmiöistä. Annan äiti tuki tytärtään kirjan teossa, mutta äiti kuoli vielä kirjan tekoprosessin ollessa kesken. Äidin kuoltua Anna lähtee siskonsa Julien kanssa edesmenneen äitinsä talolle, joka sijaitsee maaseudulla, järven rannalla ja metsän keskellä. Talossa Anna ja Julie tutkivat äitinsä vanhoja tavaroita ja sopivat, mitkä tavarat säilytetään ja mitkä myydään pois.


title: The Kin

text: Tutkiessaan vanhoja valokuvia sisarukset huomaavat kuviin kirjoitettujen tietojen (esimerkiksi vuosilukujen) poikkeavan todellisuudesta. Julie arvelee äidin olleen huonomuistinen, eikä hän vanhuusiällä enää muistanut asioita hyvin. Anna ahdistuu tilanteesta ja myöhemmin hän yksin ollessaan löytää vanhan pahvilaatikon, jonka pohjalla on kuolleen vauvan luuranko. Anna kauhistuu ja yrittää soittaa Julielle, mutta huomaa puhuvansa itsensä kanssa. Puhelun päätyttyä Anna huomaa huoneen ovella Mr. Lordin, joka vie Annan helvetilliseen koomaan.


title: The Kin

text:
Herättyään koomasta Anna huomaa makaavansa rautatieaseman lattialla äitinsä (vaikka tämä olikin kuollut) edessä. Anna nousee ylös ja halaa äitiään. Samalla hän kuulee manalan junan kellojen soivan lähdön merkiksi. Anna huomaa olevansa kuollut ja äitinsä elossa. Tarina on surrealistinen, ja jättää katsojalle avoimia kysymyksiä, joita jokainen voi miettiä omalla tavallaan.Hirviöt
"The Kin" on mukana seuraavilla DVD-julkaisuilla:


title: Malmitalo

text: Malmitalo on yksi Helsingin kulttuurikeskuksen alueellisista toimipaikoista. Se avattiin vuonna 1994. Malmitalo sijaitsee Helsingin pohjois- ja koillisosien aluekeskuksessa, Malmilla. Osoite on Ala-Malmin tori 1, Helsinki.


title: Malmitalo

text: Malmitalo-rakennuksen ovat suunnitelleet arkkitehti Reino Huhtiniemi ja Kimmo Söderholm. Talon sisustuksen pääsuunnittelijana toimi sisustusarkkitehti Kaarina Huhtiniemi. Malmitalon tilavuus on 39 700 kuutiota ja kokonaiskerrosala 7 765 neliötä, josta hyötyalaa on noin 5 000. Talon yleisilme on ilmava, valoisa ja avoin.


title: Malmitalo

text: Malmitalossa toimivat kulttuurikeskuksen lisäksi Malmin kirjasto, Helsingin kaupungin suomenkielisen työväenopiston alueopisto ja Pohjois-Helsingin musiikkiopisto. Malmitalossa sijaitsevat myös Pohjois-Helsingin kuvataidekoulun, Helsingin käsi- ja taideteollisuus ry:n käsityökoulun ja Helsingin tanssiopiston opetuspisteet. Malmitalon ravintolan toiminnasta vastaa Palmia.


title: Malmitalo

text:
Helsingin kulttuurikeskus järjestää kahdessa esityssalissa, Malmisalissa (201 katsojapaikkaa) ja Juhlasalissa (120 paikkaa), konsertteja, elokuva-, teatteri- ja tanssiesityksiä. Kulttuurikeskus myös vuokraa saleja tapahtumien järjestäjille.
Malmitalon gallerian näyttelyt kulttuurikeskus järjestää yhteistyössä Helsingin Taiteilijaseuran kanssa. Lisäksi näyttelyparvella on mahdollista järjestää pienimuotoisia näyttelyitä.


title: Spencer Smythe

text: Spencer Smythe oli kuvitteellinen rikollinen Marvelin sarjakuvissa. Hän kehitti Tappajarobotti- robotit tappamaan Hämähäkkimies J. Jonah Jamesonin toimiessa hankkeen rahoittajana. Hänen ensiesiintymisensä oli "Amazing Spider-Man" #25-lehdessä, ja hänet loivat Stan Lee ja Steve Ditko.


title: Spencer Smythe

text: Spencer esiintyi Hämähäkkimies-animaatiosarjassa ensimmäisen kauden kolmannessa jaksossa "Tappajarobotti", jossa Norman Osborn (toimi Kingpinin liikekumppanina, koska oli tälle velkaa) palkkasi tämän tuhoamaan Hämähäkkimies roboteillaan.


title: Spencer Smythe

text: Hämähäkkimies onnistui tuhoamaan Spencerin robotin ja paeta Hämähäkkimieheksi naamioituneen Flash Thompsonin kanssa laboratoriosta, ennen kuin se räjähti. Räjähdyksen jälkeen kaikki luulivat hänen kuolleen.


title: Spencer Smythe

text: Myöhemmin Kingpinin löysi Spencerin laboratorionin jäänteistä huonokuntoisena, ja laittoi hänet syväjäädytykseen, koska halusi säästää noin hyvän keksijän hengen (eikä halunnut toimittaa tätä sairaalahoitoon, koska Alistair olisi saanut asiasta tietää, eikä silloin olisi työskennellyt tämän jälkeen Kingpinille).


title: Spencer Smythe

text: Alistair sai tästä kuitenkin tietää, kiitos Hämähäkkimiehen. Ja lopetti yhteistyönsä Kingpinin kanssa ja siirtyi Silvermainin palvelukseen saadakseen isänsä eloon ja saadakseen kostonsa suoritettua (jota sarjassa ei koskaan tapahtunut). Spencerin äänenä oli Edward Mulhare.


title: Luettelo Neuvostoliiton Suomen-suurlähettiläistä

text: Tämä on luettelo Neuvosto-Venäjän (vuoteen 1922) ja Neuvostoliiton Suomen-suurlähettiläistä (vuoteen 1954 saakka nimike oli lähettiläs).


title: Delfiinit (suku)

text: Delfiinit ("Delphinus") on delfiinien ("Delphinidae") heimoon kuuluva valassuku. Suvun edustajat laskettiin pitkään yhdeksi ja samaksi lajiksi, mutta 1960-luvulta alkaen on katsottu, että kyseessä on kaksi eri lajia: pitempinokkainen "nimilaji" "Delphinus delphis" eli delfiini ja harvinaisempana pidetty eteläiselle pallonpuoliskolle painottuva "Delphinus capensis". On myös esitetty, että Punaisenmeren ja Intian valtameren hyvin pitkänokkainen delfiini olisi oma lajinsa "Delphinus tropicalis", mutta kyse voi olla alueellisesta vaihtelusta.


title: Delfiinit (suku)

text: Varsinaiset delfiinit eivät ole maailmanlaajuisesti uhanalaisia.


title: Delfiinit (suku)

text: Suomessa havaittiin syksyllä 2006 kaksi delfiiniä, emo ja poikanen, jotka liikkuivat marraskuun alussa Turun saaristossa ja hukkuivat sitten vapaa-ajankalastajan lohiverkkoon Kemiön saaren tuntumassa.


title: Gay Byrne

text: Gabriel Mary Byrne, tunnetuin nimellä Gay Byrne (s. 5. elokuuta, 1934) on irlantilainen tv-juontaja. Hän juonsi "Late Late Show'ta" vuodesta 1962 vuoteen 1999 yhtä vuotta lukuun ottamatta. Hän juonsi myös suosittua radio-ohjelmaa RTÉ:llä. Byrneä pidetään yhtenä tärkeimmistä irlantilaisen yhteiskunnan muokkaajista 1960-luvulta lähtien, sillä hän rikkoi useita tabuja tuodessaan julkiseen keskusteluun aiheita kuten ehkäisy, abortti ja maastamuutto.


title: Haagin tuomioistuin

text: Haagissa sijaitsee seuraavat kansainväliset tuomioistuimet:


title: Bo Kaspers Orkester

text: Bo Kaspers Orkester on ruotsalainen popjazzyhtye. Yhtye on perustettu vuonna 1991, ja se on nimetty solistinsa Bo Sundströmin mukaan. Yhtyeen muut jäsenet ovat rumpali Fredrik Dahl, basisti Michael Malmgren ja pianisti Mats Schubert.


title: Bo Kaspers Orkester

text: Orkesterin albumeja on myyty yhteensä yli miljoona, ja se on palkittu Grammis-palkinnolla vuonna 1998.


title: Bo Kaspers Orkester

text: Orkesteri on esiintynyt Suomessa muun muassa Taiteiden yössä 21. elokuuta 2014 Finlandia-talossa.


title: Keltaisessa talossa

text: Keltaisessa talossa on J. Karjalaisen sooloalbumi, joka on julkaistu vuonna 1991.


title: Keltaisessa talossa

text: Kaikki kappaleet säveltänyt, sanoittanut ja sovittanut sekä tuottanut J. Karjalainen.J. Karjalainen vedosti kaivertamastaan levyn kansikuvan tekemiseen käytetystä alkuperäisestä lino-laatasta 100 kappaleen signeeratun ja numeroidun sarjan. Kunkin vedoksen kuva-ala on noin 25x25 cm.


title: Keltaisessa talossa

text: Numerot 1-10/100 jäivät tekijälle, numerot 11-25/100 levy-yhtiölle ja numerot 26-100/100 myytiin levykotelossa olevan tarjouksen mukaan 900 mk kappalehintaan.


title: Keltaisessa talossa

text: Vedosten myynnistä saatava nettotuotto ilmoitettiin luovutettavaksi kokonaisuudessaan Suomen Greenpeace -yhdistykselle.


title: Keltaisessa talossa

text: Kansilehden mukaan levy on äänitetty Fostex-merkkisellä 8-raitanauhurilla Helsingissä ja "maalla Kosken asemalla" vuosina 1988–90. Levyn rumpu- ja saksofoniosuudet äänitettiin Pitäjänmäen Finnvox-studiossa, jossa levy myös miksattiin, masteroitiin ja kaiverrettiin.


title: Laurent Fabius

text: Laurent Fabius O.Q. (s. 20. elokuuta 1946 Pariisi) on ranskalainen sosialistipuolueen poliitikko. Hän oli maan pääministeri 17. heinäkuuta 1984 – 20. maaliskuuta 1986. Vuonna 2012 Fabius valittiin ulkoministeriksi Jean-Marc Ayrault’n hallitukseen. Hän jatkoi tehtävässä myös Manuel Vallsin hallituksessa vuonna 2014. Fabius siirtyi ulkoministerin tehtävästä perustuslakineuvoston jäseneksi helmikuussa 2016.


title: Laurent Fabius

text: Fabius on kotoisin Pariisista ja on varakkaan juutalaisen taidekauppiaan, André Fabiuksen poika. Hänen äitinsä oli yhdysvaltalainen Louise Mortimer, joka oli maallinen katolilainen. Fabius opiskeli Institut d'études politiques de Paris’ssa ja Kansallisessa hallintokoulussa ("École nationale d'administration"), minkä jälkeen ryhtyi Conseil d'Étatin auditoijaksi. Vuonna 1978 hänet valittiin Ranskan kansalliskokoukseen Seine-Maritimesta sosialistipuolueen edustajana.


title: Laurent Fabius

text: Kun François Mitterrand valittiin presidentiksi vuonna 1981, Fabius nimitettiin budjetista vastaavaksi ministeriksi. Vuodesta 1983 hän oli teollisuusministeri ja 1984 pääministeri. Pääministeriksi tullessaan hän oli vain 37-vuotias ja viidennen tasavallan nuorin pääministeri. Fabius ajoi markkinatalouden hyväksyvää sosialismia, Euroopan yhdentymistä ja uudistuksia. Kun sosialistipuolue hävisi vaalit 1986, hän erosi.


title: Laurent Fabius

text: Fabius nähtiin Lionel Jospinin kilpailijana Mitterrandin manttelinperijäksi. Hän ei päässyt puolueen johtoon 1988 eikä 1990 Mitterrandin tuesta huolimatta. Hänet nimitettiin 1988 kuitenkin kansalliskokouksen puhemieheksi (1988–1992) ja valittiin Euroopan parlamenttiin 1989–1992. Vuonna 1992 hänestä tuli viimein puoluejohtaja, mutta hän erosi 1993 katastrofaalisen vaalitappion jälkeen.


title: Laurent Fabius

text: Fabius palasi kansalliskokouksen puhemieheksi 1997–2000 ja talous- ja teollisuusministeriksi 2000–2002. Myöhemmin Fabius on muuttanut politiikkaansa vasemmistolaisemmaksi ja euroskeptiseksi. Vuonna 2006 Fabius oli ehdolla sosialistipuolueen presidenttiehdokkaaksi vuoden 2007 vaaleihin. Fabius kuitenkin hävisi sekä Dominique Strauss-Kahnille että puolueen ehdokkaaksi valitulle Ségolène Royalille.


title: Samaran metro

text:
Samaran metro () on Samaran
kaupunkia palveleva metrojärjestelmä. Se avattiin vuonna 1987, jolloin siitä tuli
Venäjän viides ja Neuvostoliiton kahdestoista metrojärjestelmä. Metrossa on yksi 11,4 km:n mittainen linja, jolla on yhdeksän asemaa, näistä kahdeksan maanalaisia.


title: Samaran metro

text:
Samaran kaupunki sijaitsee Samarajoen ja Volgan yhtymäkohdassa ja monien rautateiden ja kanavien risteyksessä. Kaupunki kasvoi räjähdysmäisesti 1900-luvulla ja siitä muodostui myös tärkeä teollisuuskaupunki. Metrojärjestelmän suunnittelu aloitettiin 1970-luvulla ja rakentaminen vuonna 1980.
Linja avattiin yleisölle 25.12.1987. Aluksi rakennettu neljän asemanvälin pätkä ylettyi Bezymjankan kaupunginosaan, jossa suurin osa kaupungin tehtaista sijaitsee. Samaran nimi oli siihen aikaan vielä "Kuibyšev" ja siksi metrokin tunnettiin aluksi nimellä "Kuibyševski metropoliten".


title: Samaran metro

text:
Ensimmäisen vaiheen pituus oli 4,5 kilometriä. Toisen vaiheen, Pobeda - Gagarinskaja,
n. 5,7 km, rakentaminen aloitettiin välittömästi, mutta se viivästyi pian seuranneen
Neuvostoliiton taloudellisen kriisin takia. Seuraava asema (Sovetskaja) ja 1 623 m rataa
saatiin valmiiksi vasta vuonna 1992. Vuonna 1993 avattiin kaksi asemaa: Sportivnaja helmikuussa (1444 m uutta rataa) ja Gagarinskajan joulukuussa (1484 m). Joulukuussa 2002 avattiin linjan länsipäähän Moskovskaja (1300 m) ja vuonna 2007 vielä Rossiijskaja.


title: Samaran metro

text: Lähivuosina linjaa on tarkoitus jatkaa neljällä asemalla länteen. Seuraava, Alabinskaja, piti avata 2010, mutta tavoite on siirretty vuoteen 2016.


title: Pierre Mauroy

text: Pierre Mauroy O.Q. (5. heinäkuuta 1928 Cartignies, Ranska – 7. kesäkuuta 2013 Clamart, Ranska) oli ranskalainen sosialistipoliitikko. Hän oli Lillen pormestari 1973–2001, parlamentin jäsen 1973–1981 ja 1986–1992, senaattori vuodesta 1992. Hän oli Ranskan pääministeri François Mitterrandin presidenttikaudella vuosina 1981–1984, Parti Socialisten johdossa 1988–1992 ja sosialistisen internationaalin presidentti 1992–1999.


title: Pierre Mauroy

text: Mauroy opiskeli École National d'Apprentissage de Cachanissa ja oli opettaja ja puolueen aktiivi 1960-luvulla. 1970-luvulla hän oli François Mitterrandin kakkosmies.


title: Pierre Mauroy

text:
Mauroyn pääministerikaudella työviikko lyhennettiin 39 tuntiin ja eläkeikä laskettiin 60 vuoteen. Hän vastusti kuitenkin sosialistista politiikkaa, jonka Mitterrand oli vahvistanut maaliskuussa 1983. Hän erosi pääministerin tehtävästä 1984, koska ei saanut rajoittaa yksityiskoulujen rahoitusta ja Mitterrandin hyväksyttyä oikeistolaisemman politiikan. Mauroy valittiin Fabiuksen jälkeen puolueen johtoon 1988 ja hän yritti sovitella rocardienistien ja Lionel Jospinin mitterrandistien välejä.
Bukarestin kaupunki nimitti hänet kunniakansalaiseksi 6. maaliskuuta vuonna 1997.


title: Gerry Cheevers

text: Gerald Michael "Gerry" Cheevers (s. 7. joulukuuta 1940 St. Catharines, Ontario, Kanada) on entinen National Hockey League ja World Hockey Association -liigoissa pelannut jääkiekkoilija. Vuosina 1961–1980 ammattilaisena pelanneen Gheeversin pelipaikka oli maalivahti. Pelaajauransa jälkeen hän valmensi muutaman vuoden ajan.


title: Gerry Cheevers

text: 1956, 16 vuoden ikäisenä, hän pelasi St. Michael's Majors -joukkueessa Ontario Hockey Association -sarjassa. NHL:ssä Toronto Maple Leafs omisti hänen oikeutensa, kunnes Boston Bruins varasi Cheeversin 1965. Vuonna 1967 hän saavutti ykkösmaalivahdin aseman. Gerry Cheevers oli keskeisessä roolissa Bruinsin voittaessa Stanley Cupin 1970 ja 1972. Kaudella 1971–72, hän pelasi 33 peräkkäisen tappiottomien ottelujen putken.


title: Gerry Cheevers

text: Vuonna 1972, hän siirtyi kilpailevan World Hockey Association -liigan leipiin ja pelasi kolme ja puoli kautta Cleveland Crusadersissa ja oli koko ajan liigan parhaita vahteja. Crusadersin ajauduttua talousvaikeuksiin Cheevers palasi Bostoniin 1976 ja pelasi siellä kauden 1980 loppuun, jolloin päätti pelaajauransa.


title: Gerry Cheevers

text: Cheevers pelasi 1974 Team Canadan joukkueessa Summit-74 series -sarjassa Neuvostoliittoa vastaan. 1976 hän oli varamaalivahti Kanada-cupissa. Vuonna 1979 Gerry Cheevers pelasi NHL All Starsin riveissä Challenge Cupissa.


title: Gerry Cheevers

text: Maalivahtina Cheevers oli tyyppiä "kolmas puolustaja"; rohkeasti ulos tuleva pelaaja. Hän oli aggressiivinen alueelleen tunkeilevia vastustajan pelaajia kohtaan. Hän meni usein polvilleen tai jopa kyljelleen torjuessaan.


title: Gerry Cheevers

text: Hänen NHL:ssä päästämiensä maalien ottelukeskiarvo on 2,89. Hän saavutti liigassa 230 voittoa kaikkiaan 419 ottelussa. Nollapelin hän pelasi NHL:ssä 26 kertaa.


title: Gerry Cheevers

text: 1980–1985 hän oli Boston Bruinsin päävalmentaja. Sittemmin hän siirtyi Bruinsin kykyjentsintäorganisaatioon ja omistautui intohimolleen hevosurheilulle.


title: Michel Rocard

text: Michel Louis Léon Rocard O.Q. (23. elokuuta 1930 – 2. heinäkuuta 2016) oli ranskalainen sosialistipoliitikko, pääministeri 1988–1991 ja Euroopan parlamentin jäsen vuodesta 1994.


title: Michel Rocard

text: Rocard opiskeli École Nationale d'Administration'ssa ja Institut d'Études Politiques'issa ja ryhtyi virkamieheksi. Opiskelijana hän oli SFIO:hon kytköksissä olleen sosialistisen opiskelijajärjestön johdossa. Antikolonialistina hän matkusti Algeriaan ja kirjoitti raportin Algerian sodan unohdetuista pakolaisleireistä, joka vuosi Le Mondeen ja France Observateuriin huhtikuussa 1959 ja lähes maksoi hänen hänen työpaikkansa. Hän otti osaa myös vuoden 1968 opiskelijalevottomuuksiin.


title: Michel Rocard

text: Hän erosi SFIO:sta sen tuettua Algerian sotaa ja johti Parti socialiste unifié'ia 1967–1973. Hänet valittiin kansalliskokoukseen 1969 ja hän oli myös presidenttiehdokkaana 1969. Vuonna 1974 hän liittyi François Mitterrandin rinnalla uuteen Parti Socialisteen, joka korvasi SFIO:n 1971. Hän kannatti Mitterrandin presidenttiehdokkuutta 1974, mutta johti puolueessa Mitterrandin vastaista oppositiota.


title: Michel Rocard

text: Rocard valittiin Conflans-Sainte-Honorinen pormestariksi 1977. 1970–1990-luvuilla "les rocardiens" ajoivat ranskalaisen sosialismin uudistamista ja näkyvämpää markkinatalouden hyväksymistä, hajauttamista ja vähempää valtiokeskeisyyttä. He saivat vaikutteita pohjoismaisesta sosiaalidemokratiasta.


title: Michel Rocard

text: Mitterrandin alaisuudessa Rocard oli alueiden kehitysministeri ja suunnitteluministeri 1981–1983 ja maatalousministeri 1983–1985. Mitterrandin uudelleenvalinnan jälkeen hän oli pääministeri 1988–1991, vaikka hänen suhteensa Mitterrandiin olivat huonot.


title: Michel Rocard

text: Vuoden 1993 vaalitappion jälkeen Rocard valittiin puolueen johtoon, mutta hän erosi vuoden kuluttua, kun PS:n kannatus oli matala myös 1994 Euroopan parlamentin vaaleissa.


title: Michel Rocard

text: Rocard menetti viimeisen mahdollisuutensa päästä presidenttiehdokkaaksi 1995. Hänet valittiin 1995 senaattoriksi Yvelinesista, mistä tehtävästä hän erosi kahden vuoden kuluttua. Rocardin seuraajat puolueessa ryhtyivät kannattamaan Lionel Jospinia ja myöhemmin Dominique Strauss-Kahnia.


title: Etelä-Karjalan keskussairaala

text: Etelä-Karjalan keskussairaala sijaitsee Lappeenrannassa, noin 1,5 kilometrin päässä keskustasta, Saimaan rannan läheisyydessä. Sairaalan osoite on Valto Käkelän katu 1, 53130 Lappeenranta.


title: Etelä-Karjalan keskussairaala

text: Keskussairaalalla on yksiköitä ja toimintoja myös muualla Lappeenrannan alueella. Sairaala on ollut aiemmin nimeltään "Etelä-Saimaan keskussairaala". Sairaalassa toimii Etelä-Karjalan terveyskeskuksen ilta-, yö- ja viikonloppupäivystys sekä useita erikoissairaanhoidon poliklinikoita.


title: Etelä-Karjalan keskussairaala

text: Lappeenrannassa alan opetusta tarjoaa esimerkiksi Saimaan ammattikorkeakoulun sairaanhoitajakoulutus, jolla on yhteistyötä sairaalan ja muiden Etelä-Karjalan sosiaali- ja terveyspiirin (EKSOTE) toimipisteiden kanssa.


title: Syntymäpäivä

text: Syntymäpäivä voi tarkoittaa joko päivää, jolloin ihminen on syntynyt, tai toisaalta tuon päivän vuosipäivää. Se toistuu jokaisella ihmisellä kerran vuodessa tiettynä päivämääränä, pois lukien karkauspäivänä (29. helmikuuta) syntyneet, joilla syntymäpäivä on (lähes) joka neljäs vuosi. Useissa kulttuureissa on tavallista juhlia syntymäpäiviä esimerkiksi antamalla lahjoja syntymäpäiväänsä juhlivalle henkilölle, syömällä kakkua ja kutsumalla vieraita kylään. Tämä juhlintatapa on käytössä erityisesti lapsilla.


title: Syntymäpäivä

text: Syntymäpäiväänsä juhlivan henkilön sanotaan usein "täyttävän vuosia". Merkittäviä ikiä ovat ensimmäiset ikävuodet, täysi-ikäisyyden saavuttaminen 18-vuotiaana ja vanha täysi-ikäisyyden saavuttaminen 21-vuotiaana.


title: Syntymäpäivä

text: Erityisen merkittävinä on vanhastaan pidetty 50-, 60- ja 70-vuotispäiviä sekä 75 vuoden iästä lähtien joka viidettä syntymäpäivää. Monet sanoma- ja aikakauslehdet julkaisevat ilmoituksia näitä syntymäpäiviä viettävistä ihmisistä sekä usein myös syntymäpäivähaastatteluja. Ilmoitus voi olla samalla myös yleinen kutsu syntymäpäivävastaanotolle. Yleinen kiertoilmaus sille, ettei järjestä vastaanottoa, on ”viettää syntymäpäiväänsä matkoilla”.


title: Syntymäpäivä

text: Syntymäpäiväkakulla on erityinen merkitys etenkin lapselle. Kakussa voi olla kynttilöitä, etenkin lapsella saman verran kuin ikävuosia. Länsimaissa on tapana, että päivänsankari yrittää puhaltaa kaikki kynttilät sammuksiin yhdellä puhalluksella. Ennen kynttilöiden puhallusta syntymäpäivän viettäjälle usein lauletaan "Happy Birthday to You" tai Suomessa siitä oma versionsa "Paljon onnea vaan", ja yleensä niin, ettei itse syntymäpäivän viettäjä osallistu siihen.


title: Syntymäpäivä

text: Monarkkisissa valtioissa hallitsijan syntymäpäivää vietetään usein yleisenä juhlapäivänä.


title: Syntymäpäivä

text: Historian merkkihenkilöiden syntymäpäiviä vietetään symbolisesti myös heidän kuolemansa jälkeen, varsinkin täysinä kymmenvuosina tai satavuosina. Suomessa ovat seuraavien merkkihenkilöiden syntymäpäivät virallisia tai vakiintuneita liputuspäiviä:


title: Syntymäpäivä

text: Varhaisten kristittyjen keskuudessa syntymäpäivien vietto sai osakseen myös arvostelua. Erityisen ankarasti sitä arvosteli muun muassa kirkkoisä Origenes. Hänen mukaansa kyseessä oli pakanallinen tapa, sillä ainoat henkilöt, joiden Raamattu mainitsee viettäneen syntymäpäiväänsä, olivat pakanoita kuten Egyptin faaraot sekä kuningas Herodes Antipas Lisäksi Origenes oli sitä mieltä, että koska ihminen syntyy perisynnin saastuttamana, ei ihmisen syntymä ole juhlimisen arvoinen tapahtuma.


title: Syntymäpäivä

text: Varsinkin viimeksi mainitun perustelun kirkonmiehet ottivat vakavasti, ja se johtikin siihen, että kirkollisiksi juhlapäiviksi hyväksyttiin vain kolmen henkilön syntymäpäivät, nimittäin Jeesuksen ja Neitsyt Marian, joiden katsottiin syntyneen ilman perisyntiä. Näiden henkilöiden todellisia syntymäpäiviä ei tosin tunneta, mutta jo 300-luvulla Jeesuksen syntymän juhlapäivää alettiin viettää 25. joulukuuta (joulu), Johannes Kastajan 24. kesäkuuta (juhannus) ja Marian 8. syyskuuta. Sitä vastoin apostolien, marttyyrien ja kirkkoisien ja myöhemmin muidenkin pyhimysten muistopäiviä alettiin viettää heidän kuolinpäivinään, jolloin heidän katsottiin syntyneen synneistä puhdistuneina uuteen, iankaikkiseen elämään taivaassa. Näistä pyhimysten muistopäivistä ovat saaneet alkunsa myös nimipäivä.


title: Lonkeroporno

text: Lonkeroporno () on eräs japanilaisen hentain muodoista, jossa tärkeässä osassa ovat lonkeroiset oliot tai hirviöt.


title: Lonkeroporno

text: Tyypillisesti lonkeropornossa helvetistä, toisesta ulottuvuudesta tai avaruudesta peräisin olevat lonkerohirviöt ottavat koulutyttöjä tai muita naisia vangikseen ja raiskaavat nämä. Hirviöt saattavat aluksi vaikuttaa normaaleilta ihmisiltä, eläimiltä tai jopa esineltä, mutta paljastavat myöhemmin oikean muotonsa.


title: Lonkeroporno

text: Tärkeänä osana lonkeropornoa on raiskaustematiikka ja seksiin pakottaminen. Joissakin teoksissa hirviöitä vastaan taistellaan ja ne saatetaan voittaa tarinan lopussa.


title: Tuulihattu

text: Tuulihattu on vesihöyryn voimasta uunissa kohoava kuohkea leivonnainen, jonka sisälle jää onnistuessaan tyhjä kolo. Sen valmistus on jonkin verran vaateliasta ja vaatii huolellisuutta. Uunia ei saa avata paiston aikana, vaan leivonnaisten kypsyys on arvioitava ulkopuolelta käsin. Jäähtyneet tuulihatut täytetään suolaisella tai makealla tahnamaisella täytteellä, joko ruiskun avulla tai leikkaamalla ne halki.


title: Tuulihattu

text: Kuuluisa muunnos on lehtitaikinasta ja tuulihattutaikinasta tehty leivonnainen, ranskalaisella nimellä Vol-au-vent (tuulessa lentävä), suomeksi vannike.


title: Tuulihattu

text: Kaupoissa myydään valmiita tuulihattuja, joita voi tarjota heti sulattamisen jälkeen.


title: Pukkitaistelu

text: Pukkitaistelu on peli, jossa osanottajat taistelevat toisiaan vastaan matalalla sijaistevan kapean, yleensä neliskulmaiseksi muotoillun pukin päällä.


title: Pukkitaistelu

text: Osanottajat saavat yleensä käyttää vain käsiään taistelussa. Ja useissa säännöissä käytetäänkin vain yhtä kättä toisen ollessa selän takana. Iskuja on tarkoitus käyttää vain avokämmenellä sivaltaen tai työntäen nyrkillähakkaamisen sijaan. Samoin päähän tai vyötärön alle kohdistuvat iskut ovat useimmiten kielletty. Tosin myös kickboxing-versiona lajia voi harrastaa. Peli päättyy kun toinen osapuoli putoaa pukilta maahan ja samalla häviää ottelun. Keskeisessä asemassa pelissä on tasapainon ylläpito hankalissakin tilanteissa.


title: Pukkitaistelu

text: Pukkitaistelua pelataan usein koulun välitunneilla siten, että edellisen ottelun voittaja jää pukin voittajalle tarkoitettuun päätyyn, ja saa sitten vastaansa jonossa seuraavan taistelijan. Tässä ottelussa taas voittaja jää voittajan paikalle ja häviäjä joutuu jonon hännille. Kaikki peliin osallistuvat jonottavat vuoroaan.


title: Fernando Gago

text: Fernando Rubén Gago (s. 10. huhtikuuta 1986 Ciudadela, Buenos Airesin maakunta, Argentiina) on argentiinalainen jalkapalloilija, pelipaikaltaan keskikenttäpelaaja. Hän pelaa argentiinalaisessa Boca Juniorsissa.


title: Fernando Gago

text: Gago on Boca Juniorsin kasvatti ja debytoi seuran edustusjoukkueessa vuonna 2004 ollessaan 17-vuotias. Tammikuussa 2007 hän siirtyi espanjalaiseen Real Madridiin, jonka kanssa hän teki heinäkuuhun 2013 ulottuvan sopimuksen. Ensimmäisen ottelunsa uudessa seurassaan Gago pelasi 7. tammikuuta 2007 Deportivo La Coruñaa vastaan. Hän vakiinnutti pian asemansa joukkueessa ja pelasi ensimmäisellä täydellä kaudellaan 2007–2008 yhteensä 31 liigaottelussa, kun Real Madrid voitti mestaruuden. Ura jatkui nousujohteisena myös kaudella 2008–2009, mutta sittemmin hän menetti paikkansa loukkaantumisten ja uusien hankintojen Lassana Diarran, Xabi Alonson ja Sami Khediran saapumisen myötä. Kaudeksi 2011–2012 Gago lainattiin italialaiseen Romaan. Kaudella 2012–2013 hän pelasi espanjalaisessa Valenciassa ja lainalla argentiinalaisessa Vélez Sarsfieldissa. Kesällä 2013 Gago siirtyi Boca Juniorsiin.


title: Fernando Gago

text: Gago oli mukana Argentiinan nuorten maajoukkueessa, joka voitti maailmanmestaruuden vuoden 2005 MM-kilpailuissa Alankomaissa. Ensimmäisen ottelunsa Argentiinan maajoukkueessa Gago pelasi 7. helmikuuta 2007 Ranskaa vastaan. Hän kuului joukkueeseen vuosien 2007 ja 2011 Etelä-Amerikan-mestaruusturnauksessa Copa Américassa.


title: Fernando Gago

text: Seurajoukkueet


title: Fernando Gago

text: Maajoukkueet


title: Kotitehtävä

text: Kotitehtävä eli läksy tai tavallisemmin läksyt ovat kouluissa oppilaille annettavia vapaa-aikana suoritettavia oppimistehtäviä. Läksyssä on usein luettava opettelemalla tekstiä ja mahdollisesti tehdä siihen liittyviä tehtäviä. Läksyjen tekoa voidaan kontrolloida joko ennalta ilmoittaen tai ilmoittamatta pistokokeilla eli pistokkailla, jotka ovat pienimuotoisia kokeita. Niiden vaikutus arvosanoihin on yleensä vähäinen.


title: Kotitehtävä

text: Toisen asteen kouluissa kotitehtäviä sanotaan "etätehtäviksi". Etätehtävien palautusta kontrolloidaan tavallisesti kotitehtäviä tarkemmin ja ne pisteytetään. Etätehtävillä on yleensä vaikutusta arvosanoihin ja niiden osittainen tekeminen voi olla edellytys kurssin kokeisiin osallistumiseen. Etätehtävillä voidaan korvata myös lähiopetustunteja.


title: Kotitehtävä

text: Läksyksi voidaan sanoa myös tapahtumaa, jossa jokin huono tai epämiellyttävä asia tapahtuu tekijälle siksi, että hänellä ei ole tietoa tai kokemusta asiasta eikä hän osaa varoa sitä. Tämän kokemuksen jälkeen hän ei enää tee samaa asiaa. Toinen ihminen sanoo tässä mielessä opettamista "läksytykseksi".


title: Virmaila

text: Virmaila eli Virmailansaari on Päijänteen suurin saari ja saaren käsittävä kylä Padasjoella. Osa saaresta kuuluu Päijänteen kansallispuistoon.


title: Virmaila

text: Saaressa on kolme pientä lampea: Kalaton, Nuottajärvi ja Purtlampi. Vakituisia asukkaita Virmailassa on alle 50, mutta kesämökkejä useita satoja. Saareen pääsee siltaa pitkin ja kesäisin laivavuoroilla, jotka liikennöivät Padasjoen kirkonkylän, Kelventeen ja Kuhmoisten välillä.


title: Virmaila

text: Virmailassa eläneen ratsutilallisen, kolmikymmenvuotisen sodan ratsumiesveteraanin Heikki Pietarinpojan (n. 1586–1666) ja hänen puolisonsa Riitta Hannuntytär Rapalan jälkeläisiä on selvitetty yli 10 000. Eino Mäkelän, Uuno Pulkkilan ja Kauko Tyllilän Espoossa elokuussa 1978 perustama Virmailan rusthollin sukuyhdistys on julkaissut kaksiosaisen, liki 1 800-sivuisen sukukirjan, joka kertoo laajasti Virmailan historiasta.


title: Mustiala

text: Mustiala on kylä, joka sijaitsee Tammelan kunnassa, Kanta-Hämeen maakunnassa.


title: Mustiala

text: Mustialassa sijaitsevat nykyisin Hämeen ammattikorkeakoulun ja Hämeen ammatti-instituutin yksiköt, joissa voi opiskella maaseutuelinkeinojen koulutusohjelmassa. Mustiala oli alun perin Suomen ensimmäinen käytännöllis-tietopuolinen maanviljelysoppilaitos, joka perustettiin vuonna 1840. Mustialassa sijaitsevat myös maataloushistoriallinen museo ja Kuninkaankartanon panimo. Mustialassa on sijainnut Suomen ensimmäinen maalaisposti, joka perustettiin vuonna 1860. Alueella on edelleen oma postitoimipaikka ja postinumero, joka on 31310.


title: Mustiala

text: Mustialan maanviljelysopiston syntyyn vaikuttivat jo 1700-luvulla alkanut yleinen kiinnostus kehittää maataloutta tuottavammaksi ja samalla kehittää Suomen omaa taloutta. Maanviljelysopiston perusti Suomen Talousseura, joka katsoi Suomen talouden kehittyvän parhaiten maatalouden kehittämisen kautta. Opiston perustamisvaliokunnassa olivat muun muassa Talousseuran puheenjohtaja Lars Gabriel von Haartman ja opiston ensimmäinen johtaja Sebastian Gripenberg. Opisto siirtyi valtion haltuun vuonna 1860.


title: Mustiala

text: Opiston tarkoituksena oli kouluttaa karjanhoitajia ja maitotalouden hoitajia, lampureita ja maanviljelystyönjohtajia eli vouteja palvelemaan ensisijaisesti suurtiloja ja kartanoita. Katsottiin myös, että järkiperäinen maanviljelys leviäisi suurimmilta tiloilta myös pienimpien tilojen keskuuteen. Opiskelu oli jaoteltuna teoreettiseen ja käytännön opiskeluun, joka kuitenkin alkuvuosina painottui käytännön opiskeluun. Mustialan opistossa 1. marraskuuta 1840 aloitti opiskelunsa kahdeksan voutioppilasta ja kaksi karjakko-oppilasta. Mustialassa annettiin maan ylintä maanviljelysopetusta vuodesta 1865 lähtien, jolloin siellä alettiin kouluttaa agronomeja. Mustialasta valmistuneita agronomeja kutsuttiin aikoinaan "mustialiiteiksi". Ylempi meijeriosasto perustettiin vuonna 1881.


title: Mustiala

text: Maanviljelysopiston opetusohjelmaan kuului myös muita koulutuslinjoja ja kursseja. Mustialan opistossa kouluttamisen lisäksi koetoimintaa, jossa kasvatettiin Suomessa tuntemattomimpia eläin- ja kasvilajeja. Maanviljelysopistossa myös kehitettiin ja koekäytettiin maanviljelyksessä tarvittavia työkaluja. Professori Gösta Grotenfelt perusti Mustialaan vuonna 1905 maataloushistoriallisen museon, jonka kokoelma koostui vanhoista maatalous- ja kotitalousvälineistä sekä aiheeseen liittyvistä kirjoista.


title: Mustiala

text: Kun korkein maatalousopetus siirrettiin vuonna 1908 Helsingin yliopistoon, perustettiin Mustialaan maamiesopisto. vuoden 1906 päätöksellä. Opisto on kuulunut Hämeen ammattikorkeakouluun vuodesta 1992 lähtien.


title: Mustiala

text: Punakaarti pidätti huhtikuussa 1918 Vapaussodan aikana 39 Mustialan opiskelijaa. Näistä pidättäjät murhasivat 29 ilman oikeudenkäyntiä.


title: Mustiala

text: Mustialan maanviljelysopisto sijoitettiin entiseen Uudenmaan ja Hämeen ratsujoukkojen everstiluutnantin virkataloon, joka oli perustettu vuonna 1694. Ennen virkataloa paikalla oli sijainnut Kustaa Vaasan aikainen kuninkaankartano. Tila oli toiminut myöhemmin Portaan, Kalvolan ja Saarioisten pitäjien voudin asuinpaikkana. Mustiala läänitettiin Klaus Kristerinpoika Hornille vuonna 1562.


title: Mustiala

text: Mustialan maanviljelysopistoa alettiin rakentaa Turun kaupunginarkkitehti Pehr Johan Gylichin johdolla vuonna 1838. Tuolloin vanhoista virkatalon rakennuksista oli osa vielä säilynyt, mutta myöhemmin ne purettiin kokonaan pois. Arkkitehti Gylich on suunnitellut opiston ensimmäiset matalat empiretyyliset asuinrakennukset. Myöhemmin rakennuskokonaisuutta ovat täydentäneet Hämeen lääninarkkitehti Carl Albert Edelfelt kaksikerroksisella uusrenessanssityylisellä opistorakennuksella (vanha talousrakennus) ja luultavasti myös Turun ja Porin lääninarkkitehti Georg Theodor von Chiewitz  on suunnitellut rakennuksia Mustialaan. Opiston rakennuksia ympäröi kaunis puistoalue, jonka on suunnitellut ruotsalainen puutarhuri Knut Forsberg vuonna 1865.


title: Mustiala

text: Vanhan museorakennuksen on suunnitellut vuonna 1905 arkkitehti Henrik Reinhold Helin ja uudemman museorakennuksen on suunnitellut arkkitehti Jalmari Peltonen. He ovat myös muilla tavoin vaikuttaneet Mustialan rakennettuun ympäristöön 1900-luvulla. Arkkitehti Peltonen on muun muassa suunnitellut opiston uuden päärakennuksen vuonna 1961.


title: Mustiala

text: Mustialan maanviljelysopisto on osa valtakunnallisesti merkittävää Mustiala-Porras-Kaukolanharju -nimistä maisema-aluetta. Mustialan maanviljelysopisto on luokiteltu myös valtakunnallisesti merkittäväksi rakennetuksi kulttuuriympäristöksi.


title: Mustiala

text: "Hakkapeliittatapahtuma" on jo yli neljännesvuosisadan ajan elokuun ensimmäisenä viikonloppuna herättänyt henkiin 1600-luvun hakkapeliitta-ajan. Tapahtumassa on mm. aito 1600-luvun markkinatori sekä työnäytöksiä.


title: Mustiala

text: "Bella Italia" on vuodesta 1991 alkaen heinäkuussa järjestetty italialaismerkkisten ajoneuvojen kokoontuminen ja näyttely.


title: Mustiala

text: "Suomen Radioamatööriliitto" järjesti valtakunnallisen kesätapahtumansa Mustialassa 4.-9. heinäkuuta 2017.


title: Valtiopäivätalo (Saksa)

text: Valtiopäivätalo (, lyhyemmin "Reichstag") on parlamenttirakennus Berliinissä, Saksassa. Rakennuksessa kokoontuu Saksan parlamentti eli liittopäivät.